3548 Μηνύματα Απεστάλη: 14/12/2010, 14:06:40\nΗ δεύτερη μεγάλη πρόβλεψη της κεντρικής ιδέας της εξέλιξης είναι η διάταξη μέσα στο χρόνο της κλίμακας της εξέλιξης από ένα απλό όν (βακτήριο) προς ένα πολύπλοκο (πολυκύτταρο φυτό και ζώο) : στον κατάλογο των απολιθωμάτων , οι πρωταρχικές μορφές της ζωής πρέπει να είναι τα απλά βακτήρια, και να ακολουθούν οι απλοί μονοκύτταροι ευκαρυωτικοί οργανισμοί – και πολύ αργότερα να κάνουν την εμφάνισή τους οι πιο πολύπλοκοι πολυκυτταρικοί οργανισμοί .\nΑυτά ακριβώς είναι τα ευρήματά μας :\nΤα βακτήρια εμφανίστηκαν πριν από περίπου 3,5 δισεκατομμύρια χρόνια, τα πιο πολύπλοκα κύτταρα πριν από 2,2 δισεκατομμύρια χρόνια και η “μεγάλη έκρηξη” των πολύπλοκων ζώων μεταξύ πέντε και έξι εκατοντάδες εκατομμύρια χρόνια (η τρομακτική πολυμορφία της , ωστόσο , αρχικά περιορίζεται στα απλούστερα ζώα , σπόγγους και κνιδόσπορα , οργανισμούς που μοιάζουν με τα κοράλλια και τις θαλάσσιες ανεμώνες) και συνεχίστηκε με τις πιο πολύπλοκες μορφές (αρθρόποδα και μαλάκια) .\nΜεταξύ των σπονδυλωτών , προηγούνται τα ψάρια των αμφιβίων , τα οποία , με τη σειρά τους , προηγούνται των ερπετών , τα οποία , όπως περιμέναμε , εμφανίστηκαν πριν τα πτηνά και τα θηλαστικά .\n3548 Μηνύματα Απεστάλη: 15/12/2010, 20:14:47\nΜπορούμε , φυσικά , να θέσουμε ερωτήματα εάν ιστορικά πρότυπα συστήματα που μας είναι γνωστά ότι έχουν σχεδιαστεί με ευφυΐα – όπως για παράδειγμα , το αυτοκίνητο , οι υπολογιστές , τα μουσικά όργανα – μοιάζουν με αυτά της βιολογικής ιστορίας .\nΕπιστήμονες που ασχολούνταν με μελέτες αυτού του είδους – και η προβλεπτική και η χωρίς εκπλήξεις απάντηση που είχαν ήταν ότι το εξελικτικό δένδρο των τριλοβιτών (ασπόνδυλα ζώα της συνομοταξίας των αρθροπόδων που απαρτίζουν την ομοταξία Trilobita , ευδοκίμησαν στην κατώτερη Παλαιοζωική εποχή , πριν εξαφανιστούν) δεν μοιάζει με το δένδρο που μας δίνει το ίδιο πρόγραμμα για τα σαξόφωνα .\nΟ λόγος , εν ολίγοις , είναι προφανής : η πληροφορία , στα βιολογικά συστήματα μεταβιβάζεται αποκλειστικά “κάθετα” από τους γονείς στους απογόνους μέσα από το DNA του σπερματοζωαρίου και του ωαρίου , ενώ στις ανθρώπινες κατασκευές , όπως στα σαξόφωνα , η πληροφορία μεταβιβάζεται κυρίως “οριζοντίως” (με τον τρόπο που αντιγράφουν οι άνθρωποι τις ιδέες των άλλων) και καθέτως από τον γέρο δάσκαλο στο νεαρό μαθητή του .\nΟι λεπτομέρειες της ιστορίας των ανθρώπινων κατασκευών είναι σταθερά πολύ περισσότερο πολύπλοκες από τα ευρήματα των βιολόγων για τους ζώντες οργανισμούς .\n3548 Μηνύματα Απεστάλη: 16/12/2010, 21:00:05\nΑς εξετάσουμε τώρα αν η εξέλιξη είναι συμβατή με τη θρησκεία .\nΟ Δαρβίνος είχε υπογραμμίσει δύο κύρια σημεία στο βιβλίο του “Η καταγωγή των ειδών”, ότι , δηλαδή , οι έμβιοι οργανισμοί έχουν εξελιχθεί ή ότι έχουν τροποποιηθεί συγκριτικά με τον κοινό τους πρόγονο και ότι ο μηχανισμός της φυσικής επιλογής είναι ο κύριος παράγοντας της εξέλιξης .\nΑυτές οι δύο συνιστώσες του βιβλίου του συγχέονται συχνά από τους αντιεξελικτιστές , οι οποίοι υποστηρίζουν ότι εάν αποδειχθεί ότι η φυσική επιλογή είναι ένας ακατάλληλος μηχανισμός , τότε και η ιδέα της κοινής προέλευσης των οργανισμών θα είναι λανθασμένη .\nΌμως , αυτές οι δύο συνιστώσες των επιχειρημάτων του Δαρβίνου είναι από εννοιολογικής και ιστορικής σκοπιάς διακριτές .\nΗ κοινή καταγωγή των ειδών είχε γίνει αποδεκτή , τόσο από την επιστημονική όσο και από τη θρησκευτική κοινότητα , πολύ πιο πριν από το μηχανισμό της φυσικής επιλογής .\nΑπόδειξη για μία ακόμα μεγαλύτερη διάκριση των δύο συνιστωσών του "δαρβινισμού" συνιστά το γεγονός ότι οι θρησκευτικές αντιρρήσεις στην καθεμιά συνιστώσα ξεχωριστά είναι εντελώς διαφορετικές .\nΓια το λόγο αυτό , θα ξεχωρίσω αυτές τις δύο θεωρητικές έννοιες στη συζήτησή μας για τις αντιρρήσεις ως προς την εξέλιξη .\n3548 Μηνύματα Απεστάλη: 17/12/2010, 21:59:16\nΗ πρώτη , λοιπόν , συνιστώσα είναι αυτή που αφορά στον κοινό πρόγονο . Οι ιστορικοί που ασχολούνται κατ’αποκλειστικότητα με τη Βίβλο είναι σαφώς ενάντια στην ιδέα του κοινού προγόνου – ιδιαιτέρως του κοινού προγόνου του ανθρώπου και των άλλων ειδών . Σύμφωνα με κάποιες κατά λέξη ερμηνείες της Βίβλου , ο Θεός δημιούργησε τις έμβιες οντότητες ως ξεχωριστά "είδη".\nΕάν λοιπόν οι έμβιες οντότητες έχουν προέλθει με τροποποίηση από κοινό πρόγονο , τότε εξάγεται το συμπέρασμα ότι η Βίβλος δεν περιγράφει την αλήθεια . Πολλοί ιστορικοί που ερμηνεύουν κατά γράμμα τη Βίβλο πιστεύουν , επίσης , ότι η ηλικία της Γης μετριέται σε κάποιες χιλιάδες χρόνια και όχι σε δισεκατομμύρια χρόνια .\nΠριν ακόμα δημοσιεύσει ο Δαρβίνος την "Καταγωγή των ειδών", υπήρχε διάχυτη η ιδέα ότι ο Πλανήτης Γη ήταν πολύ παλιός και ότι υπήρξαν οργανισμοί που έζησαν πριν από την εμφάνιση του ανθρώπου .\nΕίχαν βρεθεί απολιθώματα από οργανισμούς που είχαν άλλες μορφές από τις γνωστές έμβιες οντότητες , κάτι που σημαίνει ότι η Γένεση συνιστούσε μία μη πλήρη καταγραφή της δημιουργίας . Το πιο ενοχλητικό ήταν το γεγονός ότι υπήρχαν απολιθώματα οργανισμών που δεν υπήρχαν τώρα , ένα γεγονός από το οποίο αναδυόταν το ερώτημα κατά πόσον ο Θεός επέτρεψε σε κάποια από τα δημιουργήματά του να εξαφανιστούν .\nΜήπως η απόδειξη της εξαφάνισης κάποιων ειδών σήμαινε ότι η Δημιουργία του Θεού δεν ήταν , κατά κάποιον τρόπο , τέλεια ; Εάν η Γη ήταν πολύ παλιά και είχε εποικιστεί από έμβια όντα που έζησαν πριν την εμφάνιση του ανθρώπου , τότε ο θάνατος είχε προηγηθεί από την πτώση του Αδάμ – η οποία έχει προφανείς εμπλοκές για το χριστιανικό δόγμα του προπατορικού αμαρτήματος . Τέτοιας μορφής προεκτάσεις είχαν διατυπωθεί με διάφορους τρόπους από τον κλήρο κατά τον Δέκατο Ένατο και στις αρχές του Εικοστού αιώνα. Αναμφισβήτητα , η εξέλιξη είχε επιπτώσεις στον παραδοσιακό χριστιανισμό .\n10 Μηνύματα Απεστάλη: 17/12/2010, 22:21:20\nΜεταφορά μηνύματος σε δεσμευμένο χώρο - 18/12/2010\n3548 Μηνύματα Απεστάλη: 18/12/2010, 15:34:23\nΑς πούμε δυο λόγια , τώρα , και για τη φυσική επιλογή :\n"Φυσική επιλογή", σύμφωνα με τον Δαρβίνο , συνιστά τον κύριο μηχανισμό της εξέλιξης . Τα άτομα ενός πληθυσμού τα οποία είναι (γενετικά) περισσότερο ικανά να επιβιώσουν και να αναπαραχθούν σε ένα συγκεκριμένο περιβάλλον έχουν περισσότερους απογόνους , οι οποίοι με τη σειρά τους , διαθέτουν μεγαλύτερη συχνότητα των γονιδίων που προωθούν την προσαρμογή τους στο εν λόγω περιβάλλον .\nΗ φυσική επιλογή , αν και είναι αποτελεσματική στο να δημιουργεί προσαρμογή , είναι μια σπάταλη διαδικασία: πολλά άτομα , που δεν μπορούν να προσαρμοστούν , χάνονται και δεν καταφέρνουν να επιβιώσουν ή να αναπαραχθούν .\nΑκόμα και οι χριστιανοί που έχουν αποδεχθεί την κοινή προέλευση των οργανισμών , δεν αισθάνονται άνετα με την ιδέα ότι το κυριότερο εργαλείο της εξελικτικής αλλαγής το συνιστά ο δαρβινικός μηχανισμός της φυσικής επιλογής .\nΑπό μόνη της η κοινή καταγωγή δεν αποτελεί για αυτούς ένα ανυπέρβλητο εμπόδιο , αλλά το πρόβλημα έγκειται στην ιδέα ότι η ποικιλότητα των έμβιων όντων που βλέπουμε σήμερα συνιστά κυρίως το αποτέλεσμα αυτής της απίστευτης σπατάλης και της επίπονης διαδικασίας της φυσικής επιλογής , οπότε αναρωτιέται κανείς κατά πόσον η εν λόγω διαδικασία συνιστά όντως το αποτέλεσμα των πράξεων ενός γενναιόδωρου Θεού . Οι προεκτάσεις της θεοδικίας (του θεολογικού όρου που αφορά στο πρόβλημα που αναδύεται από την ύπαρξη του διαβόλου στον κόσμο τον οποίο δημιούργησε ο καλοκάγαθος Θεός) απασχολούν τόσο τους συγγραφείς που ερμηνεύουν κατά λέξη τη Βίβλο όσο και τους χριστιανούς που δεν ερμηνεύουν κατά λέξη τα κείμενα και αποτελούν ένα μείζον πρόβλημα στην αποδοχή της εξέλιξης από τους θιασώτες του ευφυούς σχεδιασμού . Όμως η απόδειξη για τη λειτουργικότητα της φυσικής επιλογής είναι τόσο συντριπτική ώστε και τα δύο ρεύματα , τόσο αυτό του ευφυούς σχεδιασμού αλλά και αυτό των νέων δημιουργιστών του πλανήτη , αποδέχονται την ιδέα ότι η φυσική επιλογή είναι υπεύθυνη για φαινόμενα παρόμοια με αυτά της ανθεκτικότητας στα ζιζανιοκτόνα των εντόμων ή για φαινόμενα ανθεκτικότητας στα βακτήρια . Οι νέοι δημιουργιστές του πλανήτη ερμηνεύουν τη σπάταλη διαδικασία της φυσικής επιλογής ως ακόμα μίας απόδειξης για τον εκφυλισμό της δημιουργίας ύστερα από την πτώση του Αδάμ . Και τα δύο ρεύματα δεν αποδέχονται την ιδέα ότι η φυσική επιλογή έχει τη δυνατότητα να μεταμορφώσει τους έμβιους οργανισμούς σε διαφορετικά "είδη" ή να δημιουργήσει μεγάλες αλλαγές στα σχέδια του σώματος , τέτοιες όπως οι διαφορές μεταξύ των πτηνών και των ερπετών .\nΟι θρησκευτικές αντιρρήσεις στην εξέλιξη δεν είναι απλές . Περικλείουν ένα φάσμα προβλημάτων . Οι θρησκευτικές αντιπαραθέσεις στην εξέλιξη είναι πιο σημαντικές για τη δημιουργία ενός αντιεξελικτικού κλίματος από τις όποιες επιστημονικές αντιρρήσεις που θεωρούν την εξέλιξη ως μια χωρίς πολύ ισχυρά υποστηρίγματα θεωρία .\n2772 Μηνύματα Απεστάλη: 18/12/2010, 16:21:39\nΠολύ ευφυές το επιχείρημα για την εξαφάνιση των ειδών πριν την εμφάνιση του ανθρώπου, Μίλτο. Ομολογώ ότι δεν έτυχε να το διαβάσω κάπου αλλού.\nΝα προσθέσω πάνω σε αυτά που λες ότι το γεγονός ότι ο κόσμος των ζώντων οργανισμών είναι σχεδόν ΕΝΤΕΛΩΣ διαφορετικός σε κάθε εποχή είναι δεδομένο. Είναι σίγουρο πχ ότι κάποτε υπήρξαν δεινόσαυροι ή τριλοβίτες και πλέον δεν υπάρχουν, είναι σίγουρο ότι την εποχή των δεινοσαύρων δεν υπήρχαν ελέφαντες ή γορίλες. Το μόνο που συζητάμε είναι την ΑΙΤΙΑ του φαινομένου αυτού. Γιατί υπήρχαν άλλα είδη σε κάθε γεωλογική εποχή; Ο Δαρβίνος πρότεινε την εξήγηση αυτή. Είναι δε τόσο πλήρης που εξηγεί πέραν του γεγονότος αυτού ΚΑΙ το συσχετισμό, την ταξονομική και γενετική συγγένεια, που διαπιστώνουμε να ισχύει μεταξύ των σύγχρονων ειδών.\nΗ φυσική επιλογή , αν και είναι αποτελεσματική στο να δημιουργεί προσαρμογή , είναι μια σπάταλη διαδικασία: πολλά άτομα , που δεν μπορούν να προσαρμοστούν , χάνονται και δεν καταφέρνουν να επιβιώσουν ή να αναπαραχθούν\nΗ σπατάλη της ζωής είναι επίσης μια αδιαμφισβήτητη πραγματικότητα είτε έχει δίκιο ο Δαρβίνος είτε όχι. Πχ οι σαρδέλες γεννάνε χιλιάδες αβγά η κάθε μία, που δίνουν χιλιάδες ψαράκια αλλά ελάχιστα φτάνουν στην ηλικία αναπαραγωγής. Ο Δαρβίνος μας δίνει απλώς μια νατουραλιστική και πλήρη εξήγηση του φαινομένου αυτού.\n2006 Μηνύματα Απεστάλη: 18/12/2010, 17:50:52\nΤο πιο ενοχλητικό ήταν το γεγονός ότι υπήρχαν απολιθώματα οργανισμών που δεν υπήρχαν τώρα , ένα γεγονός από το οποίο αναδυόταν το ερώτημα κατά πόσον ο Θεός επέτρεψε σε κάποια από τα δημιουργήματά του να εξαφανιστούν .\nΣυγνωμη φιλε κηφευς,αλλα αυτο μονο σοβαρο επιχειρημα δεν ειναι,ασε που αυτοαναιρειστε τελικα και δεν γνωριζετε τι πιστευεται για την εξελιξη.Και εξηγουμαι οσο πιο απλα μπορω.\nΠως ειναι δυνατον απο τη μια να λετε οτι τα πουλια ας πουμε,ειναι απογονοι των δεινοσαυρων και απο την αλλη να λετε οτι το ειδος εξαφανιστηκε.Εγω δεν ξερω τιποτα που να εξαφανιστηκε σαν γενος,ενω εχει αφησει απογονους.....\nΑποφασιστε λοιπον,η εξαφανιστηκαν η αφησαν απογονους,εστω και σε διαφορετικη μορφη....\n2772 Μηνύματα Απεστάλη: 18/12/2010, 20:53:45\nΟι δεινόσαυροι δεν είναι είδος. Είδος είναι ο στεγόσαυρος, ο τρικεράτωψ, ο αλόσαυρος, ο τυραννόσαυρος ρεξ κτλ κτλ. H λέξη δεινόσαυροι περιγράφει μια ΟΜΑΔΑ ζώων, και συγκεκριμένα ερπετών, που ονομάζεται ΤΑΞΗ ταξονομικά. Χωρίζονται σε δύο υποτάξεις, τα ΟΡΝΙΘΙΣΧΙΑ και τα ΣΑΥΡΙΣΧΙΑ. Το όνομα δεινόσαυροι σημαίνει τρομερές σαύρες, και αποτελεί στην ουσία σύντομη περιγραφή του τι ακριβώς ήταν, τεράστια ερπετά.\nΧοντρικά τα ορνιθίσια είναι δίποδα (και έχουν αντίστοιχους γοφούς όπως τα πτηνά) και τα σαυρίσχια τετράποδα (με γοφούς όπως οι σαύρες)\nΔεν είναι επιχείρημα για την εξέλιξη, είναι επιστημονικό δεδομένο. Εκτός αν μου δείξεις ότι κάπου στον κόσμο ζούνε δεινόσαυροι όπως τους ξέρουμε από τα απολιθώματα, οι δεινόσαυροι θεωρούνται εξαφανισμένοι. Ταυτόχρονα γνωρίζουμε ότι δεν υπάρχει ΟΥΤΕ ένα απολίθωμα μεγάλου θηλαστικού δίπλα σε απολίθωμα δεινοσαύρου (της ίδιας εποχής). Έχουμε βρει όμως μικρά θηλαστικά. Αυτό που γνωρίζουμε είναι το "στιγμιότυπο" της ζωής την κρητιδική και ιουράσια γεωλογική περίοδο. Και σε αυτό το στιγμιότυπο η ζωή είναι πολύ διαφορετική από ότι τώρα. Έχουμε δεινοσαύρους που δεν υπάρχουν σήμερα και θηλαστικά που υπάρχουν σήμερα και δεν υπήρξαν τότε. Αυτό δεν αμφισβητείται.\nΓΙΑΤΙ και ΠΩΣ συντελέστηκε αυτή η μεταβολή; Εδώ είναι τα λεφτά. Με ποιον φυσικό μηχανισμό; Εσύ θες να πιστεύεις ότι πχ δε χωράγανε στην...κιβωτό του Νώε; Η' ότι έγινε ένα πλοπ\nΑποφασιστε λοιπον,η εξαφανιστηκαν η αφησαν απογονους,εστω και σε διαφορετικη μορφη.\nΝαι μόνο που τα πουλιά δεν είναι δεινόσαυροι αλλά απόγονοι των δεινοσαύρων. Και, μάλλον, αλλά δεν είναι ακόμα διαπιστωμένο, των ορνιθίσχιων. Να το πούμε με πιο μεγάλη ακρίβεια, ο κοινός πρόγονος ΟΛΩΝ των πτηνών ήταν ένας δεινόσαυρος. Δε γέννησαν όλοι οι δεινόσαυροι πτηνά. Και κάποιοι δεινόσαυροι κατάφεραν να μην εξαφανιστούν (κροκόδειλοι). Οι δεινόσαυροι είναι αυτοί που ήταν και στη δεδομένη τους μορφή λόγω της καταστροφής των 65 εκ χρόνων πριν (που μάλλον ήταν μετεωρίτης) εξαφανίστηκαν σχεδόν όλοι. Οι κροκόδειλοι επέζησαν γιατί το ΠΕΡΙΒΑΛΛΟΝ τους (ποτάμια) τους βοήθησε. Ο κοινός πρόγονος των πουλιών που ήταν ΜΑΛΛΟΝ δεινόσαυρος, στην πορεία των γενεών, χιλιάδων γενεών, προσαρμοζόταν σε ένα διαφορετικό περιβάλλον. Στα πλαίσια της προσαρμογής έγινε θερμόαιμος,απέκτησε πούπουλα. ΠΡΟΣΟΧΗ μιλάμε για ένα είδος (γενεές) όχι για ένα ζώο.\nΑν είχαμε άδικο θα έπρεπε να βρίσκουμε ΜΟΝΟ πουλιά και ΜΟΝΟ δεινοσαύρους αλλά όχι μεταβατικά είδη, δηλαδή πχ ένα δεινόσαυρο με πούπουλα. Όμως βρήκαμε...τον αρχαιπτέρυγα\nΜη μου λες τι "λέμε" εμείς. Εμείς λέμε αυτά που μαθαίνουμε ότι λέει η φύση.\nΝα σε ρωτήσω εγώ κάτι άλλο, γιατί ενώ λέμε ότι οι Γερμανοί είναι απόγονοι των Γότθων δε λέμε ότι σήμερα υπάρχουν Γότθοι αφού υπάρχουν οι απόγονοί τους οι Γερμανοί;\n3548 Μηνύματα Απεστάλη: 19/12/2010, 23:02:22\nΝομίζω, Γιώργο, πως είχες δίκιο όταν ζητούσες, επίμονα, να γίνει κατανοητή απ'όλους, η έννοια του "είδους". Αυτός ο λόγος με οδήγησε να γράψω τα παρακάτω . Ό,τι συμπλήρωση ή διόρθωση θεωρείς απαραίτητη να γίνει, μη διστάσεις να την κάνεις:\nΤο “είδος” περιλαμβάνει όλα τα άτομα που μπορούν να ανταλλάξουν γονίδια μεταξύ τους .\nΚάποια είδη περιλαμβάνουν ελάχιστα μέλη που ζουν σε περιορισμένους χώρους , ενώ άλλα περιλαμβάνουν εκατομμύρια μέλη εξαπλωμένα σε εκτεταμένες περιοχές του κόσμου .\nΚάποια είδη φυτών περιορίζονται μόνο σε περιορισμένες περιοχές του οικοσυστήματος των βροχερών δασών , ενώ οι ποντικοί και το ανθρώπινο είδος ζουν κυριολεκτικά σε όλες τις ηπείρους .\nΤο πιο πιθανό είναι ένα ζώο να διασταυρωθεί με ένα άτομο που ζει σε κοντινή περιοχή παρά με κάποιο που ζει μακριά και αυτό έχει ως αποτέλεσμα τα περισσότερα είδη να διαιρούνται σε μικρότερους πληθυσμούς .\nΟρισμένες φορές οι γεωγραφικοί παράγοντες , όπως τα ποτάμια και τα βουνά ή οι διαβαθμίσεις της θερμοκρασίας και του βάθους των υδάτων , διαχωρίζουν με φυσικό τρόπο τα είδη σε πληθυσμούς .\nΗ φυσική επιλογή , λόγω των γεωγραφικών διαφορών των πληθυσμών , τείνει να δημιουργήσει πληθυσμούς που να διαφέρουν μεταξύ τους . Μια τυπική επέκταση στην εξάπλωση ενός είδους μπορεί να διαχωριστεί σε πολλούς διαφορετικούς πληθυσμούς .\nΌσο διατηρείται ο μηχανισμός της ανταλλαγής γονιδίων , έστω και κατά διαστήματα μεταξύ των πληθυσμών , οι πληθυσμοί εξακολουθούν να αποτελούν τμήμα του ίδιου είδους .\nΠώς δημιουργούνται τα νέα είδη ;\nΤα νέα είδη σχηματίζονται όταν τα μέλη ενός πληθυσμού ή μιας υποδιαίρεσης του είδους δεν έχουν πλέον την δυνατότητα να ανταλλάξουν γονίδια με τα υπόλοιπα μέλη του είδους .\nΑυτό το γεγονός μάλλον παρατηρείται στις άκρες των ειδών και όχι στο κέντρο .\nΟρίζουμε ως ειδογένεση το φαινόμενο της αναπαραγωγικής απομόνωσης ενός πληθυσμού από το υπόλοιπο είδος .\nΈνας απομονωμένος από τα υπόλοιπα μέλη του είδους του γεωγραφικός πληθυσμός διαφοροποιείται , με την πάροδο του χρόνου , από τους άλλους πληθυσμούς .\nΊσως η φυσική επιλογή να δρα διαφορετικά στο δικό του περιβάλλον από ό,τι στο περιβάλλον των άλλων πληθυσμών , ή , ενδεχομένως , ο πληθυσμός να διαθέτει μια ομάδα διαφορετικών γονιδίων από τα γονίδια των υπόλοιπων πληθυσμών .\nΛόγω των κανόνων των πιθανοτήτων , ίσως ένας μικρός περιφερειακός πληθυσμός να μη διαθέτει όλες τις παραλλαγές των γονιδίων που υπάρχουν στο είδος , ένα γεγονός που μπορεί να οδηγήσει την εξέλιξη του πληθυσμού αυτού προς άλλη κατεύθυνση .\n2772 Μηνύματα Απεστάλη: 19/12/2010, 23:37:43\nΝομίζω, Γιώργο, πως είχες δίκιο όταν ζητούσες, επίμονα, να γίνει κατανοητή απ'όλους, η έννοια του "είδους".\nΠιο επίμονα και πιεστικά δε γίνεται. Αλλά παρόλα αυτά, η ανταπόκριση είναι ΠΕΙΣΜΑΤΙΚΗ άρνηση να δοθεί ορισμός. Είναι λίγο ύποπτο αυτό! Συζητάμε για την εξέλιξη των ΕΙΔΩΝ και δεν ξέρουμε τι εννοούμε με τη λέξη ΕΙΔΟΣ.\nΕπίτρεψε μου μερικές συμπληρώσεις, Μίλτο:\nΝα επεκτείνω την έννοια "μπορούν". Τα στελέχη του ίδιου είδους δίνουν βιώσιμο και ΓΟΝΙΜΟ απόγονο. Η δεύτερη λέξη είναι πολύ σημαντική. Άλογο και γαϊδούρι δεν είναι ίδιο είδος (αν και πολύ συγγενικό) γιατί ο απόγονός τους είναι στείρος αλλά πχ λευκή φυλή και μαύρη φυλή ανήκουν στο ίδιο είδος.\nΟ γεωγραφικό διαχωρισμός είναι ένας πολύ "κλασσικός" και προφανής τρόπος διαχωρισμού αλλά όχι ο μόνος . Υπάρχουν συνολικά 4 μηχανισμοί:ο αλλοπατρικός, ο παραπατρικός, ο περιπατρικός και ο συμπατρικός.\nΟ πρώτος μας λέει ότι μπορεί η απομόνωση να είναι αποτέλεσμα της ζωής προφανώς σε διαφορετικούς τόπους\nΟ δεύτερος ότι η απομόνωση μπορεί να προκληθεί στον ίδιο τόπο ο οποιός διαχωρίζεται από ένα γεωγραφικό σύνορο (πχ ποτάμι)\nΟ τρίτος ότι μπορεί να έχουμε απομόνωση όχι γεωγραφική αλλά από άλλους παράγοντες. Πχ 2 διαφορετικά λουλούδια (πχ με άλλο χρώμα)στα οποία να προτιμούν να ζουν 2 διαφορετικά στελέχη του ίδιου εντόμου.Πχ τα μπλε έντομα να προτιμούν τα μπλε και τα άσπρα τα άσπρα (γιατί είναι πιο δυσδιάκριτα). Είναι πιθανόν αυτά τα δυο στελέχη να πάψουν να αναπαράγονται γιατί απλώς δε συναντιούνται δημιουργώντας απομόνωση.\nΟ τέταρτος λέει ότι μπορεί να συμβεί και χωρίς καμία απομόνωση (αν και πολύ δυσκολότερα).\nΈνα άλλο που θα ήθελα να προσθέσω είναι ότι κατά τη διάρκεια της ειδογένεσης ο ικανότητα αναπαραγωγής γίνεται ολο και πιο δυσχερής μεταξύ των 2 ομάδων του είδους. Πχ ένα θηλυκό μπορεί να μην προτιμάει απλώς το αντίστοιχο αρσενικό μέχρι του σημείου οι απόγονοι πλέον να μην είναι γόνιμοι.\nEdited by - IndustrialAngel on 19/12/2010 23:39:48\n2006 Μηνύματα Απεστάλη: 20/12/2010, 00:04:14\nΤο θεμα ειναι οτι ειτε ειδος ειτε ταξη ειτε γενος ειτε οπως θελετε πεστε τα,το επιχειρημα οτι ο θεος αφησε να εξαφανιστει ενα δημιουργημα του πηγε περιπατο,απο τη στιγμη που αφησαν πισω απογονους.Αρα σκεφτειτε κατι αλλο για να τον μειωσετε δηθεν.Οσο για το επιχειρημα με τους γοτθους και τους σημερινους γερμανους ειναι αστειο γιατι κολας στην αλλαγη του ονοματος.Σαφως και οι γοτθοι αλλα και ολοι οι λαοι που σταματησε το ονομα τους να υπαρχει,εχουν αφησει απογονους στη σημερινη εποχη.\nΟσο για το ποιος ηταν ο θεος,θα τα πουμε στο θεμα με την ελληνικη μυθολογια και την εξελιξη του ανθρωπου....\n11657 Μηνύματα Απεστάλη: 20/12/2010, 00:22:36\nΣε μια προσφατη φιλολογικη συζητηση,σε φιλικο σπιτι,σχετικη με το θεμα,πεταξα την ερωτηση,για το αν υπαρχει η οχι ο περιβοητος χαμενος κρικος του Δαρβινου.\nΕξεπλαγην,απο την απαντηση ατομου που γνωριζα για πρωτη φορα εκεινο το βραδυ και εκ των υστερων εμαθα οτι ειναι καθηγητης Ιστοριας σε Λυκειο της Αττικης.\nΗ απαντηση: Περιμενε και σε λιγο θα μαθεις απο πρωτο χερι.Η απαντηση βρισκεται λιγο εξω απο το ηλιακο συστημα και συντομα θα ειναι εδω.Το μυαλο μου πεταρισε σε διαφορες κατευθυνσεις περι της λογικης του συνομιλητη.Αυτος συνεχισε με εντελως φυσικο τροπο,να λεει οτι εξωγηινοι απο Νιμπιρου και τα γνωστα του Ζιτσιν.Ρε ανθρωπε του λεω,αυτη ειναι θεωρια ενος συγγραφεως τι μας λες τωρα?\nΟμως δεν ειχα κι εγω,να αντικρουσω την θεωρεια του.Που να τα βρω?\nΘεωρια ειναι και του Δαρβινου η αποψη.\nΚανεις δεν ξερει με απολυτη σιγουρια τι εγινε σε 4.500.000.000 χρονια εξελιξης.Αυτο ειναι το μονο σιγουρο.\n2772 Μηνύματα Απεστάλη: 20/12/2010, 00:50:37\nΤο θεμα ειναι οτι ειτε ειδος ειτε ταξη ειτε γενος ειτε οπως θελετε πεστε τα,το επιχειρημα οτι ο θεος αφησε να εξαφανιστει ενα δημιουργημα του πηγε περιπατο,απο τη στιγμη που αφησαν πισω απογονους\nΚοίτα εξαρτάται πώς εννοείς το ΕΝΑ δημιούργημα. Οι δεινόσαυροι δεν είναι ένα "δημιούργημα" αλλά ΠΟΛΛΑ. Ένα εξ αυτών μας έδωσε τα πτηνά, τα υπόλοιπα δε μας άφησαν τίποτα. Και ξαναλέω έχεις δει πουθενά κανένα τρικεράτωπα;;;;;;;;;;; Πού είναι ο τρικεράτωπας;;;;;;;\nΑν αποδέχεσαι ότι ο δημιουργός εντρύφησε την ικανότητα στον τρικεράτωπα και στο κάθε ζώο να αφήνει απογόνους λίγο διαφορετικούς ώστε μέσα σε χιλιάδες χιλιάδων γενεές να μας δώσουν πχ οι δεινόσαυροι πτηνά τότε η θέση σου ΤΑΥΤΙΖΕΤΑΙ με αυτή του Δαρβίνου, σχεδόν αυτολεξί.\nΜίλτο, για κάνε,σε παρακαλώ, μια προσπάθεια να ορίσεις τι εννοούμε με τη φράση "εξέλιξη των ειδών".΄Μιας και ξεκαθαρίσαμε (λέμε τώρα, γιατί κάποιοι δε θέλουν να καταλάβουν) τι είναι το είδος ας εξηγήσουμε τι σημαίνει και η περιβόητη και τόσο αμφιλεγόμενη φράση "εξέλιξη των ειδών"\nΑρα σκεφτειτε κατι αλλο για να τον μειωσετε δηθεν\nΔεν ασχολούμαστε με το Θεό σου... Χάρισμα σου Σκαρτάδε...Και ποιον από όλους εννοείς; Των καθολικών; Των ορθόδοξων; Τον Αλλάχ;\nEdited by - IndustrialAngel on 20/12/2010 00:56:28\n2772 Μηνύματα Απεστάλη: 20/12/2010, 00:54:02\nΜου θυμίζει μια παρόμοια συζήτηση που είχαν ο γείτονας ο allzzaro με τον think math.Αν ρωτάς καθηγητή ιστορίας για βιολογία, δε θα βγάλεις κανένα συμπέρασμα... Όπως επίσης και αν ρωτήσεις το χημικό για ιστορία ή το γυμναστή για αρχαία.\n11657 Μηνύματα Απεστάλη: 20/12/2010, 01:06:03\nΑγγελε δεν ηξερα τι ηταν ο ανθρωπος.Μετα το εμαθα.Αλλα ειναι περιπου οπως τα λες,με ελαχιστες εξαιρεσεις.Εχω γνωρισει στην ζωη μου και πανεπιστημονες.Ξερω τι λεω.Ενας φιλος εχει 5 πτυχια και επειδη θελει να μιλαει,λεει πιο ανετα μαζι μου,ειναι τωρα στα πτυχιακα για το εκτο,που ειναι δικος μου τομεας.\nΚαι ειναι 48 ετων.Δεν ξερω που και αν θα σταματησει.\n26 Μηνύματα Απεστάλη: 20/12/2010, 01:10:39\n3548 Μηνύματα Απεστάλη: 20/12/2010, 02:05:13\nIndustrialAngel : Μίλτο, για κάνε,σε παρακαλώ, μια προσπάθεια να ορίσεις τι εννοούμε με τη φράση "εξέλιξη των ειδών".΄Μιας και ξεκαθαρίσαμε (λέμε τώρα, γιατί κάποιοι δε θέλουν να καταλάβουν) τι είναι το είδος ας εξηγήσουμε τι σημαίνει και η περιβόητη και τόσο αμφιλεγόμενη φράση "εξέλιξη των ειδών"\nΟ Δαρβίνος στο βιβλίο του “Η καταγωγή των ειδών” όρισε την εξέλιξη των ειδών υπογραμμίζοντας κυρίως δύο θέσεις :\n1)Ότι οι έμβιοι οργανισμοί προέκυψαν μέσα από μεταλλάξεις “κοινών προγόνων”, και\n2)ότι ο κύριος μηχανισμός που προκάλεσε την εξέλιξη ήταν αυτός που είχε ο ίδιος αποκαλύψει με τον όρο : “φυσική επιλογή”.\nΓια την “καταγωγή των ειδών”, αναφέρθηκα, γενικά , στο μήνυμά μου στις 16/12/2010, 21:00:05 .\nΓια τον "κοινό πρόγονο" , αναφέρθηκα στο μήνυμά μου στις 17/12/2010, 21:59:16 .\nΚαι , τέλος , για την "φυσική επιλογή" στο μήνυμά μου στις 18/12/2010, 15:34:23 .\n2772 Μηνύματα Απεστάλη: 20/12/2010, 15:45:12\nΜάλλον μου κάνεις πάσα, αγαπητέ, Μίλτο... Πρόσφατα έπεσε στα χέρια μου το βιβλίο του Douglas Futuyma, το Evolutionary Biology.\nΘα δανειστώ (στο περίπου) μερικά από τα εισαγωγικά του:\nΗ λέξη evolution, προέρχεται από τη λατινική evolvere που σημαίνει "ξετυλίγω", αποκαλύπτω κρυμμένα χαρακτηριστικά/ιδιότητες. Σήμερα τείνει να ταυτιστεί με την έννοια της "αλλαγής". ΒΙΟΛΟΓΙΚΗ ΕΞΕΛΙΞΗ είναι η αλλαγή στις ιδιότητες ομάδων οργανισμών στην πορεία των γενεών. Η ανάπτυξη ή οντογένεση ενός και μόνο οργανισμού ΔΕΝ είναι εξέλιξη, ένα άτομο μόνο του ΔΕΝ εξελίσσεται. Οι πληθυσμοί των οργανισμών εξελίσσονται, διότι δημιουργούν απογόνους με "τροποποιήσεις". Δύο πληθυσμοί μπορούν να κατάγονται από τον ίδιο προγονικό πληθυσμό, αλλά να έχουν διαιρεθεί. Αν διαφορετικές "αλλαγές" συμβούν στους δύο πληθυσμούς τότε οι πληθυσμοί ΑΠΟΚΛΙΝΟΥΝ.\nΓια να θεωρηθούν οι αλλαγές,εξελικτικές, πρέπει να κληρονομούνται. Οι αλλαγές μπορούν να είναι ελαφριές ή ριζικές.\nΕδώ φαίνεται και μια κλασσική παρανόηση, πολλές φορές από κεκτημένη ταχύτητα λέμε πχ το λιοντάρι. Δεν εννοούμε ένα λιοντάρι αλλά το σύνολο των ζώων που ονομάζουμε λιοντάρια, το ΕΙΔΟΣ λιοντάρι.\n3548 Μηνύματα Απεστάλη: 20/12/2010, 21:24:50\nΗ λέξη evolution, προέρχεται από τη λατινική evolvere που σημαίνει "ξετυλίγω", αποκαλύπτω κρυμμένα χαρακτηριστικά/ιδιότητες. Σήμερα τείνει να ταυτιστεί με την έννοια της "αλλαγής".\nΒΙΟΛΟΓΙΚΗ ΕΞΕΛΙΞΗ είναι η αλλαγή στις ιδιότητες ομάδων οργανισμών στην πορεία των γενεών.\nΗ ανάπτυξη ή οντογένεση ενός και μόνο οργανισμού ΔΕΝ είναι εξέλιξη, ένα άτομο μόνο του ΔΕΝ εξελίσσεται .\nΟι πληθυσμοί των οργανισμών εξελίσσονται, διότι δημιουργούν απογόνους με "τροποποιήσεις".\nΔύο πληθυσμοί μπορούν να κατάγονται από τον ίδιο προγονικό πληθυσμό, αλλά να έχουν διαιρεθεί.\nΑν διαφορετικές "αλλαγές" συμβούν στους δύο πληθυσμούς τότε οι πληθυσμοί ΑΠΟΚΛΙΝΟΥΝ.\nΘεωρώ, Γιώργο, ότι το παραπάνω μήνυμά σου αποτελεί έναν επαρκώς πετυχημένο σύνθετο ορισμό του τι σημαίνει: "εξέλιξη των ειδών" .\n2069 Μηνύματα Απεστάλη: 20/12/2010, 21:30:04\nπόσες γενιές χρειάζονται περίπου για να έχουμε δυο διαφορετικά είδη;\nθέλω να πω, έχουμε κοινό πρόγονο μεταξύ αλόγου και γαϊδάρου, γνωρίζουμε περίπου μετά από πόσες γενιές είχαμε την δημιουργία των δυο διαφορετικών ειδών;\n3548 Μηνύματα Απεστάλη: 20/12/2010, 23:28:29\nαθεος : πόσες γενιές χρειάζονται περίπου για να έχουμε δυο διαφορετικά είδη;\nΠόσο γρήγορη είναι η διαδικασία της ειδογένεση;\nΗ απάντηση διαφέρει ανάλογα με το είδος του οργανισμού και τη δομή του πληθυσμού στον οποίο αναφερόμαστε.\nΥπάρχουν ακραίες περιπτώσεις που πληθυσμοί οι οποίοι έχουν\nαπομονωθεί εκατομμύρια χρόνια έχουν υποστεί ελάχιστη μορφολογική\nδιαφοροποίηση και διατηρούν την αναπαραγωγική τους συμβατότητα.\nΈτσι, για παράδειγμα, τα Αμερικανικά και Ευρασιατικά είδη πλατάνου\n(Platanus), έχουν απομονωθεί 20 εκατομύρια χρόνια πριν αλλά μπορούν να δώσουν γόνιμα υβρίδια .\nΑκόμα, συγκεκριμένοι τύποι πουλιών όπως είναι τα κορακοειδή (Corvus\ncorax).είναι τόσο όμοιοι που πολλοί συστηματικοί τους κατατάσσουν\nστο ίδιο είδος.\nΈτσι, είναι μάλλον πιθανό ότι όταν ένας φραγμός χωρίζει στα δύο ένα\nείδος που έχει μεγάλη γεωγραφική εξάπλωση και δεν είναι οικολογικά\nεξειδικευμένο, η μέση δύναμη επιλογής εκατέρωθεν του φραγμού είναι\nπαρόμοια και επομένως δεν προωθεί τη διαφοροποίηση.\nΑπό την άλλη πλευρά, η ειδογένεση μπορεί σε μερικές περιπτώσεις να είναι αρκετά γρήγορη. Πολλά είδη ψαριών της οικογένειας Cichlidae είναι ενδημικά στη λίμνη Nabugabo η οποία διαχωρίστηκε από τη λίμνη Βικτώρια της Αφρικής με μια στενή λωρίδα γης πριν από μόλις 4000 χρόνια. Η λίμνη Βικτώρια είναι μόνο 500-750000 χρόνων αλλά έχει περίπου 170 είδη κιχλίδων.\nΟ καταπληκτικός πολλαπλασιασμός των ειδών των κιχλίδων σ’ αυτές τις\nλίμνες οφείλεται στο ότι τα είδη αυτά έχουν πολύπλοκη ερωτοτροπική\nσυμπεριφορά και συχνά διαφέρουν ως προς το χρωματισμό κατά την εποχή\nτης σύζευξης. Ακόμα, λόγω της σπανιότητας άλλων ψαριών σ’ αυτές τις\nλίμνες, βοηθήθηκε και η ανάπτυξη εξειδίκευσης ως προς την τροφή, π.χ.\nκάποια είδη τρέφονται με φύκη, έντομα, πλαγκτόν, ψάρια και μαλάκια.\nΔύο είδη τρέφονται με λέπια ψαριών, οι τύποι των δοντιών τους εμφανίζουν εξειδίκευση ανάλογα με τις διατροφικές τους συνήθειες, κάποιο είδος ανέπτυξε τη μακάβρια συνήθεια να βγάζει τα μάτια των άλλων ψαριών!\nΤο γεγονός ότι άλλα γένη αποτελούνται από πολλά και άλλα από λίγα είδη δεν σημαίνει ότι διαφέρουν ως προς το ρυθμό ανάπτυξης των\nαπομονωτικών μηχανισμών, αφού σε τελική ανάλυση ο αριθμός των ειδών\nενός γένους επηρεάζεται τόσο από το ρυθμό εμφάνισης όσο και από το\nρυθμό εξαφάνισης των ειδών.\nΠαρόλα αυτά, ο μεγάλος αριθμός ειδών της Drosophila στη Χαβάη ή των\nκιχλίδων της Αφρικής (τα οποία είναι και μικρής ηλικίας) φαίνεται να\nοφείλεται σε ταχύ αριθμό ειδογένεσης.\nΗ κατάτμηση του προγονικού είδους σε μικρούς πληθυσμούς και ο\nχαμηλός ρυθμός γονιδιακής ροής φαίνεται να διευκολύνουν την ειδογένεση.\nΟ τρόπος αναπαραγωγής του είδους, καθώς και η οικολογία του\nεπηρεάζουν ακόμα, όπως είδαμε προηγουμένως το ρυθμό ειδογένεσης.\nΚάτω από τέτοιες συνθήκες η διαφοροποίηση των πληθυσμών μπορεί να συμβεί ταχύτατα, σε μεγάλη έκταση, μια κατάσταση που περιγράφηκε με τον όρο κβαντική εξέλιξη (quantum evolution) .\n11657 Μηνύματα Απεστάλη: 20/12/2010, 23:40:03\nΔιαβαζω με ενδιαφερον τα λεγομενα και εχω μια ερωτηση.\nΣε περιπτωση παγκοσμιου πυρηνικου πολεμου.αν υπαρξουν επιζωντες,θα εχουμε κατι σαν ειδογενεση για τον ανθρωπο,αφου η φυση γυρω του θα αλλαξη?\n3548 Μηνύματα Απεστάλη: 20/12/2010, 23:44:25\nΈνα παράδειγμα που δείχνει ότι η ειδογένεση σε κάποιες περιπτώσεις μπορεί να εκδηλωθεί πολύ γρήγορα :\nΤο μετρό του Λονδίνου άρχισε να κατασκευάζεται στα 1863 .\nΕκείνη την εποχή , κάποια κουνούπια εισέβαλαν στα χιλιόμετρα των τούνελ του υπόγειου σιδηρόδρομου , τα οποία αναπαράγονταν με επιτυχία πολλές φορές κατά τη διάρκεια του έτους , λόγω της θερμότητας του αέρα και των στάσιμων υδάτων του έργου .\nΛόγω της απομόνωσής τους από τα κουνούπια που ζούσαν έξω από τον υπόγειο , προκλήθηκαν σε αυτά διαφορές που δεν τις είχαν τα κουνούπια τα οποία ζούσαν στην επιφάνεια του εδάφους .\nΣτη δεκαετία του 1990 αποδείχτηκε ότι τα κουνούπια του "μητροπολιτικού σιδηρόδρομου" ανήκουν σε άλλο είδος από αυτά της επιφάνειας .\nΈνα κύριο χαρακτηριστικό είναι ότι τα κουνούπια του εξωτερικού εδάφους του είδους Culex pipiens τσιμπούν τα πτηνά , ενώ το είδος Culex molests του μετρό έχουν διαλέξει , δυστυχώς , τον άνθρωπο ως θήραμα .\nΑυτό που είναι εντυπωσιακό με το παραπάνω παράδειγμα είναι ότι μας αποδεικνύει πως οι οργανισμοί που γονιμοποιούνται με γρήγορους ρυθμούς , όπως τα κουνούπια , μπορούν να προκαλέσουν ειδογένεση σε διάστημα ενός αιώνα , χωρίς να απαιτούνται χιλιάδες χρόνια για αυτήν τη διαδικασία (Bryne και Nichols , 1999) .\nΗ φυσική επιλογή , η προσαρμογή , η ακτινωτή προσαρμοστικότητα και η ειδογένεση είναι οι μεγάλες αρχές που μας βοηθούν να ερμηνεύσουμε το πρότυπο της εξέλιξης και να κατανοήσουμε τη διαδικασία της .\n3548 Μηνύματα Απεστάλη: 21/12/2010, 08:18:09\nΕνδιαφέρον το ερώτημά σου, Νικόμαχε, αλλά εάν σου απαντήσω θα είναι υποθέσεις που θα κάνω, βάσει αυτών που έχω παραθέσει στα προηγούμενα μηνύματά μου. Εκεί τελειώνει το γνωστικό μου πεδίο για το συγκεκριμένο θέμα .\n3548 Μηνύματα Απεστάλη: 22/12/2010, 00:57:17\nΑς συνεχίσουμε, λίγο ακόμη, με την ειδογένεση :\nΗ μη ανταλλαγή γονιδίων μεταξύ πληθυσμών ενός είδους και η γενετική διαφοροποίηση με το πέρασμα του χρόνου από τους άλλους πληθυσμούς οδηγεί τα μέλη του περιφερειακού και απομονωμένου αυτού πληθυσμού σε μια κατάσταση , κατά την οποία , ακόμα και αν υπάρξει η ευκαιρία διασταύρωσης με ένα μέλος του “πατρικού είδους” , να μην μπορεί να δώσει απογόνους .\nΟι μηχανισμοί απομόνωσης , οι περισσότεροι από τους οποίους είναι γενετικοί , αλλά και κάποιοι συμπεριφοριστικοί , μπορούν να αναδυθούν για να εμποδίσουν την αναπαραγωγή μεταξύ των ατόμων των διαφορετικών πληθυσμών .\nΟρισμένοι μηχανισμοί απομόνωσης αποτρέπουν εντελώς δύο άτομα να διασταυρωθούν για παράδειγμα , τα αρσενικά και θηλυκά άτομα κάποιων εντόμων έχουν σεξουαλικά όργανα με διαφορετικό σχήμα ή μέγεθος , ώστε να μην μπορεί να επιτευχθεί η γονιμοποίηση .\nΆλλοι μηχανισμοί απομόνωσης επηρεάζουν την ένωση των γαμετών , του σπερματοζωαρίου και του ωαρίου με βιοχημικούς και δομικούς παράγοντες .\nΆλλη μορφή απομόνωσης είναι η μη δυνατότητα εμφύτευσης του γονιμοποιημένου ωαρίου ή και η διακοπή της αύξησης ενός εμβρύου ύστερα από τις πρώτες διαιρέσεις στο αρχικό στάδιο της ανάπτυξης .\nΌμως , οι μηχανισμοί απομόνωσης μπορεί να δράσουν και σε φάσεις περισσότερο καθυστερημένες και με άλλες μορφές : τα μουλάρια , που προκύπτουν από τη διασταύρωση αλόγου και όνου , είναι οργανισμοί υγιείς αλλά στείροι . Τα γονίδια των όνων δεν έχουν δυνατότητα να περάσουν στο άλογο , καθώς και το αντίστροφο .\nΌταν τα μέλη δύο ομάδων δεν μπορούν να ανταλλάξουν γονίδια μεταξύ τους λόγω παρόμοιων μηχανισμών , τότε μπορούμε να δηλώσουμε ότι έχει πραγματοποιηθεί η ειδογένεση . ( Έξω από το εργαστήριο είναι πιθανώς δύσκολο να καθορίσουμε εάν δύο είδη που ζουν στο ίδιο περιβάλλον είναι απομονωμένα αναπαραγωγικά . )\nΤα νέα είδη ενδεχομένως είναι παρόμοια με τα παλαιά – και , στην πραγματικότητα , ενδεχομένως να μην μπορούμε να τα ξεχωρίσουμε . Με το πέρασμα , όμως , του χρόνου , εάν τα νέα είδη καταφέρουν να προσαρμοστούν στο περιβάλλον τους , οπότε θα έχουν τη δυνατότητα να εξαπλωθούν , ίσως να δώσουν τη δυνατότητα στη γένεση νέων ειδών , τα οποία θα είναι πολύ διαφορετικά από την πατρική γενεά – δηλαδή , από τον παππού και την γιαγιά τους . Η κλαδογένεση και η διαίρεση των ειδών μέσα στο χρόνο μας προσέφερε την ποικιλότητα των ειδών που μας είναι σήμερα γνωστά .\n2069 Μηνύματα Απεστάλη: 22/12/2010, 02:29:42\nδεν έχουμε ορισμένο αριθμό γενεών λοιπόν που να ορίζει λόγω της απομόνωσης δημιουργία διαφορετικών ειδών\nοι αβορίγινες ανήκουν στο ίδιο είδος με τους ευρωπαίους αν και είχαμε χιλιάδες χρόνια απομόνωσης μεταξύ αυτών και των ευρωπαίων\nτώρα μια άλλη ερώτηση ξέρουμε ότι σπάνια αλλά είναι γεγονός γεννιούνται άτομα στο δικό μας είδος που είναι στείρα όπως συμβαίνει με τα μουλάρια(πολύ σπάνια υπάρχουν μουλάρια που μπορούν να δώσουν απογόνους)\nμήμπως σε αυτές τις σπάνιες περιπτώσεις έχουμε να κάνουμε με τους απογόνους δυο διαφορετικών ειδών;\n2772 Μηνύματα Απεστάλη: 22/12/2010, 16:19:40\nΑκριβώς. Αυτό που μετράει είναι ο αριθμός των ΑΛΛΑΓΩΝ, που συντελούνται. Και μην ξεχνάς ότι παίζει ρόλο και η εξελικτική πίεση. Η φυσική επιλογή πρέπει να δουλεύει διαφορετικά για να έχουμε αλλαγές. Αν 2 πληθυσμοί ζουν σε περίπου ίδια περιβάλλοντα σε διαφορετικά όμως γεωγραφικά σημεία δεν έχουν σοβαρό λόγο να συσσωρεύσουν αλλαγές.\nΚαι όμως υπάρχουν κάποιες διαφορές. Πχ είναι ευάλωτοι σε διαφορετικές ασθένειες. Η' να φέρω ένα πιο ακραίο παράδειγμα:\nΑν συγκρίνουμε ένα πληθυσμό που βρίσκεται σε διαφορετικό περιβάλλον (και άρα ασκείται σοβαρή εξελικτική πίεση) θα δούμε διαφορές. Οι Εσκιμώοι (λόγω του κρύου) έχουν διαφορετικό δείκτες ύψους/μήκους άκρων κτλ (έχουν με λίγα λόγια κοντύτερα και φαρδύτερα χέρια και πόδια, γιατί το σώμα χάνει λιγότερη θερμότητα έτσι) και βρίσκονται στο πιο πάνω όρια του φυσιολογικού λίπους στο αίμα (για λόγους θερμομόνωσης, καύσεων κτλ).\nΤυχαίο; Δε νομίζω. Τα σώματά τους προσαρμόζονται στο κρύο, όσο περνάνε οι γενιές...\nΈνα άλλο λιγότερο ακραίο παράδειγμα είναι οι Πυγμαίοι\nΔε σου λέω ότι είμαστε άλλα είδη με τους Εσκιμώους ή τους Πυγμαίους αλλά ότι ενδεχομένως ΑΝ παραμείνουμε διαχωρισμένοι αναπαραγωγικά και ΑΝ περάσουν πάρα πολλά χρόνια (=πολλές γενιές) μπορεί να αρχίσουμε να αποκλίνουμε.\nΤα θηλυκά μουλάρια μπορεί να δώσουν απογόνους(κάπως δύσκολα) αν πάνε με άλογο ή γαϊδούρι, τα αρσενικά είναι στείρα πάντα.\nΗ στειρότητα έχει ΠΟΛΛΕΣ διαφορετικές αιτίες, μην τα μπλέκουμε όλα. Μπορεί για παθολογικούς λόγους (τραυματισμός ή από ασθένειες όπως μαγουλάδες, αν τις πάθεις ενήλικος,παθαίνεις ορχίτιδα με μεγάλη πιθανότητα να μείνεις στείρος) να μείνει κάποιος στείρος. Επίσης αν πάσχει από χρωμοσωμικές ανωμαλίες (σύνδρομο Down κτλ) υπάρχει θέμα με στειρότητα ή υπογονιμότητα.\nΔύο υγιή άτομα που ανήκουν στο ίδιο είδος μπορεί να γεννήσουν στείρο απόγονο για πολλούς λόγους. Εμείς κοιτάμε το γενικό φαινόμενο, δηλαδή τι συμβαίνει συχνά. Πχ άλλο να τύχει να γεννηθεί ένας στείρος άνθρωπος(ή να γίνει στην πορεία) με πιθανότητα μικρή και άλλο ΚΑΘΕ φορά που γεννιέται ένα μουλάρι να είναι στείρο.\nΕπίσης ένα παράδειγμα στείρου απογόνου είναι ο απόγονος λιονταριού/τίγρης ο οποίος λέγεται liger και γίνεται μάλιστα στην ενήλικη ζωή του μεγάλος όσο ένα λιοντάρι και μια τίγρης ΜΑΖΙ (πάνω από μισό τόνο βάρος)\nΣτη φύση, λιοντάρι και τίγρης δε συναντιούνται ποτέ (διαφορετικοί τόποι) αλλά σε ζωολογικούς κήπους μπορεί να συνευρεθούν.\nΜια άλλη ορολογία για αυτού του τύπου τα ζώα είναι ΥΒΡΙΔΙΑ.\nΌχι, όπως κατάλαβες, εμείς κοιτάμε τη γενικότητα όχι ειδικές περιπτώσεις.\nEdited by - IndustrialAngel on 22/12/2010 16:24:12\n3548 Μηνύματα Απεστάλη: 23/12/2010, 12:49:24\nΠολύ διευκρινιστικό το μήνυμά σου , Γιώργο . Όσον αφορά δε, τα παρακάτω που έγραψες. . . :\n[ IndusrialAngel : ]\nΕπίσης ένα παράδειγμα στείρου απογόνου είναι [ ο απόγονος λιονταριού/τίγρης ο οποίος λέγεται liger ] και γίνεται μάλιστα στην ενήλικη ζωή του μεγάλος όσο ένα λιοντάρι και μια τίγρης ΜΑΖΙ (πάνω από μισό τόνο βάρος)\n. . . δεν τα γνώριζα .\nΓράφω παρακάτω , ένα τελευταίο μήνυμα , για την ειδογένεση :\nΜπορούμε να παρατηρήσουμε αυτήν τη διαδικασία της ειδογένεσης και σήμερα .\nΗ ειδογένεση άγριων ειδών διεξάγεται συνήθως με αργούς ρυθμούς για να μπορεί να παρατηρηθεί κατά τη διάρκεια της ζωής ενός μοναδικού ατόμου , αλλά έχουν γίνει επιδείξεις ειδογένεσης σε εργαστηριακές συνθήκες . Ο γενετιστής Ντομπζάνσκι (Dobzhansky) και οι συνεργάτες του απομόνωσαν στελέχη της φρουτόμυγας από τη Βενεζουέλα και τα διασταύρωσαν για πολλές γενεές μέσα σε αρκετά χρόνια . Τα άτομα αυτών των στελεχών της φρουτόμυγας κατέληξαν να διαφοροποιηθούν έτσι ώστε να μην υπάρχει η δυνατότητα της εκ νέου γονιμοποίησής τους με τα αρχικά στελέχη της Βενεζουέλας , με τα οποία , σε προγενέστερες περιόδους , έδιναν γόνιμους απογόνους . Στην περίπτωση αυτή είχε πραγματοποιηθεί το φαινόμενο της ειδογένεσης , της γένεσης ενός νέου είδους (Dobzhansky και Pavlovsky, 1971).\nΑν και δεν υπάρχει δυνατότητα άμεσης παρατήρησης , μία καλή ένδειξη ειδογένεσης μπορεί να παρατηρηθεί σε περιβάλλοντα τα οποία έχουν προσφάτως εποικιστεί .\nΤα νησιά Γκαλάπαγκος και της Χαβάης (τα οποία προανέφερα και σε προηγούμενο μήνυμά μου) έχουν σχηματιστεί τα τελευταία εκατομμύρια χρόνια μέσα από τη λάβα των ηφαιστείων , και τα φυτά και τα ζώα τους ήρθαν εδώ από άλλες περιοχές .\nΗ βλάστηση και τα ζώα στα νησιά Γκαλάπαγκος προέρχονται από την περιοχή της Νοτίου Αμερικής , ενώ της Χαβάης από την περιοχή των νήσων του Ειρηνικού Ωκεανού , που , με τη σειρά τους , έχουν φτάσει εδώ από την Ασία . Όμως , τα είδη της Χαβάης σήμερα είναι αναπαραγωγικά απομονωμένα από τις προγονικές μορφές τους που έφτασαν εδώ από άλλα νησιά .\nΈνα παράδειγμα δραματικής ειδογένεσης είναι αυτό ενός ψαριού του γλυκού νερού που ζει στις λίμνες της Ανατολικής Αφρικής : στη λίμνη Βικτώριας , στη λίμνη Μαλάουι και στην Τανγκανίκα .\nΟι γεωλογικές ενδείξεις μας υποδεικνύουν ότι πριν από 25000 χρόνια , η λίμνη Τανγκανίκα πέρασε μια μεγάλη περίοδο ξηρασίας και χωρίστηκε σε τρεις διαφορετικές κοιλότητες .\nΊσως λόγω αυτού του γεγονότος και άλλων παρόμοιων , στο ψάρι που έφτανε στη λίμνη από τα ποτάμια και τους χείμαρρους να έδρασε με εκρηκτικό τρόπο η ακτινωτή προσαρμοστικότητα .\nΥπάρχουν τουλάχιστον 175 είδη του ψαριού αυτού που έχουν βρεθεί στη λίμνη Τανγκανίκα , τα οποία δεν υπάρχουν πουθενά αλλού .\nΠαρόμοιες ειδογενέσεις εκδηλώθηκαν στη λίμνη Βικτώρια και στη λίμνη Μαλάουι – σε μικρό χρονικό διάστημα (Goldschmidt , 1996) . Σε μεγάλες λίμνες , όπως οι παραπάνω , οι βιολογικές εξελίξεις είναι πολύ ενδιαφέρουσες !\n3548 Μηνύματα Απεστάλη: 23/12/2010, 13:33:04\nΘα ήθελα να ξεκαθαρίσουμε ορισμένα πράγματα όσον αφορά “το θέμα της καταγωγής του Ανθρώπου , αν πρέπει , άραγε , να αναζητηθεί στους πίθηκους” (επειδή τίθεται συχνά από πολλούς συνδικτύους) πριν συνεχίσουμε παρακάτω :\nΟι περισσότεροι άνθρωποι ορίζουν την εξέλιξη με εντελώς διαφορετικό τρόπο από τους επιστήμονες . Στο ερώτημα «Τι σημαίνει εξέλιξη» οι περισσότεροι απαντούν ότι "ο άνθρωπος εξελίχτηκε από τον πίθηκο" ή "ο άνθρωπος εξελίχτηκε από χημικά μόρια" .\nΚαι οι δύο παραπάνω ορισμοί είναι εντελώς περιορισμένοι . Η εξέλιξη υπονοεί πολύ περισσότερα από την απλή εξέλιξη του ανθρώπινου είδους και από την εξέλιξη των έμβιων όντων .\nΑς εξετάσουμε , λοιπόν , το ερώτημα : "Η καταγωγή του ανθρώπου πρέπει να αναζητηθεί στους πιθήκους ;"\nΗ έννοια της βιολογικής εξέλιξης , ότι , δηλαδή οι έμβιοι οργανισμοί έχουν κοινούς προγόνους , υπονοεί ότι οι ανθρώπινες υπάρξεις δεν προέρχονται από τους πιθήκους , αλλά έχουν κοινούς προγόνους , όπως και έχουν πιο πίσω στο χρόνο κοινούς προγόνους με τα υπόλοιπα θηλαστικά και , ακόμα πιο πίσω , με τα ερπετά και , ακόμα παλαιότερα με τους ιχθείς , και , ακόμα πιο παλιά , με τους δακτυλιοσκώληκες και τέλος με τις πετούνιες .\nΔεν προερχόμαστε ούτε από τις πετούνιες ούτε από τους σκώληκες , τους ιχθείς , τα ερπετά , ούτε από τους πιθήκους , αλλά έχουμε κοινούς προγόνους με όλες αυτές τις οντότητες και με κάποιες από αυτές πιο πρόσφατους προγόνους .\nΗ υπόθεση της κοινής καταγωγής μας βοηθάει στο να κατανοήσουμε τη βιολογική ποικιλότητα .\nΟι ανθρώπινες υπάρξεις είναι περισσότερο συγγενικές με τους πιθήκους από όσο με τους σκύλους , γιατί έχουν με τους πιθήκους πιο πρόσφατα κοινό πρόγονο σε σχέση με τους σκύλους .\nΟι άνθρωποι , οι σκύλοι και οι πίθηκοι μοιάζουν μεταξύ τους (είναι όλοι θηλαστικά) περισσότερο από ότι με τις σαλαμάνδρες , διότι τα είδη τα οποία προέκυψαν όλα τα θηλαστικά έζησαν σε νεότερες χρονικές περιόδους από τα είδη που αποτελούσαν τον κοινό πρόγονο για τα θηλαστικά και τις σαλαμάνδρες .\nΑυτή η ιστορική κλαδογένεση των ειδών μέσα στο χρόνο μας επιτρέπει να ομαδοποιήσουμε τα είδη σε κατηγορίες όπως στα “πρωτεύοντα” , στα “θηλαστικά” και στα “σπονδυλωτά”, γεγονός που μας επιτρέπει να υποθέσουμε τις σχέσεις που έχουν μεταξύ τους .\nΠράγματι , πρέπει να παραδεχτούμε ότι η θεωρία της εξέλιξης , δίνει στη βιολογία την "ουσία" της . “Ιδωμένη κάτω από το πρίσμα της εξέλιξης , η βιολογία , είναι ίσως η πιο σημαντική επιστήμη . Χωρίς το φως της εξέλιξης , καταντά ένας σωρός από διάφορα δεδομένα , κάποια από αυτά λίγο ως πολύ ενδιαφέροντα , που όμως δε συνιστούν ένα κατανοητό σύνολο” (Dobzhansky) .


Ποιος Έλληνας καλλιτέχνης παίρνει μέρος στο «Nomads»; | Hit Channel\nΠοιος Έλληνας καλλιτέχνης παίρνει μέρος στο «Nomads»;\nΣτους στίβους του «Nomads» θα αγωνιστεί ο Mike.\nΟ ράπερ Mike είναι μεταξύ των συμμετεχόντων στο φετινό «Nomads – Μαγαδασκάρη» του ΑΝΤ1.\nΣυστήθηκε στο κοινό το Μάιο του 2014, ως ένα από τα νέα ταλέντα που παρουσίασε η Panik Records, μέσα από την επιτυχημένη συνεργασία με την Demy στο «Όσο Ο Κόσμος Θα Έχει Εσένα».\nΗ μουσική του διαδρομή περιλαμβάνει κορυφαίες συνεργασίες: Το πρώτο σόλο single του ήταν το «Εμμονή», στο οποίο ο ίδιος έγραψε τους στίχους και ακολούθησαν οι συνεργασίες του με την Άννα Βίσση στο ανατρεπτικό remake της επιτυχίας «Το Απόλυτο Κενό» και με την Ελένη Φουρέιρα στο τραγούδι «Τι Κοιτάς».\nΗ προσωπική του δισκογραφία συνεχίστηκε με τα τραγούδι «Πυρετός», «Κρυμμένο Μυστικό», «Φύγαμε», «Παιχνίδια Της Καρδιάς», ενώ το πιο πρόσφατο single του, στο οποίο υπογράφει τους στίχους, έχει τίτλο «Κουνελάκι».\nΕκτός από τη μουσική, ο 25χρονος ράπερ αγαπά και τον αθλητισμό.\nΑπό πολύ μικρή ηλικία ασχολήθηκε με τις καταδύσεις από βατήρα, κερδίζοντας πολλά κύπελλα και χρυσά μετάλλια και συμμετείχε σε διεθνείς διοργανώσεις με την Εθνική Ομάδα, ενώ εξακολουθεί να ασχολείται με τη γυμναστική.\nΑγαπά τα τατουάζ, έχει μία σκυλίτσα ράτσας shar-pei, αγαπημένο του χρώμα είναι το μαύρο και αγαπημένη του ταινία το «The Fast Αnd Τhe Furious».\nΠαρουσιαστής του «Nomads – Μαδαγασκάρη» θα είναι ο Σάββας Πούμπουρας.\nΜαζί του στο απόλυτο παιχνίδι περιπέτειας θα είναι και ο Γιώργος Λέντζας για να μας εξηγεί τα αγωνίσματα και να μας ενημερώνει για τις δυσκολίες και τα εμπόδια με τα οποία οι παίκτες θα βρίσκονται αντιμέτωποι. Οι δυο τους θα μεταδίδουν τα αγωνίσματα των παικτών και θα μας κρατούν την πιο διασκεδαστική παρέα.\nΤο τελευταίο επεισόδιο κάθε εβδομάδας θα μεταδίδεται σε ζωντανή σύνδεση.\nΑυτό θα χαρίζει τη δυνατότητα στους τηλεθεατές να αποφασίζουν εκείνη τη στιγμή ποιος υποψήφιος θα αποχωρεί από το παιχνίδι, ενώ η ψήφος θα είναι δωρεάν μέσω ειδικής εφαρμογής.


Το μαλακό – το νερό – αγκαλιάζει, ενώ το σκληρό – ο βράχος – αποδιώχνει.\nΜπορεί μία αιχμηρή πέτρα να είναι απειλητική, αλλά όταν το νερό εισχωρήσει στις σχισμές της και παγώσει, θα την κάνει κομμάτια. Η πέτρα θα σπάσει.\nΣε πολλές σχέσεις, ένα από τα μέλη του ζευγαριού ή και τα δύο προσπαθούν να αλλάξουν τον άλλον, να τον σμιλέψουν, ώστε να γίνει όπως θα τους άρεσε πραγματικά να είναι.\nΠροσπαθούν να εξαναγκάσουν τον άλλον να είναι κάτι που δεν είναι. Το μυστικό των ευτυχισμένων ζευγαριών, όπως και κάθε είδους διαπροσωπικής σχέσης, είναι το να αθροίζουν ελευθερίες.


Η Πύλη του Ρωμανού : Απατεώνες και πανάσχετοι (και στην Εξωτερική πολιτική)!\n· Δεύτερον, ούτε και οι ΗΠΑ είναι ιδιαίτερα «ενθουσιώδεις» με την κυβέρνηση Τσίπρα.\nΠροφανώς «συνεργάζονται» μαζί της, όπως θα συνεργάζονταν με οποιαδήποτεελληνική κυβέρνηση, απέναντι σε μια εντελώς «ανεξέλεγκτη» Τουρκία που έχει στραφεί προς τη Ρωσία.\nΑλλά ειδικά με την κυβέρνηση Τσίπρα η σημερινή Αμερικανική κυβέρνηση είναιαρκετά «χολωμένη»:\n· Πρώτον, διότι βγάζει έξω τους τρομοκράτες της 17Ν και ανέχεται τους«Ρουβίκωνες» που κάνουν «ακτιβιστικές επιθέσεις» κατά ξένων πρεσβειών στην Αθήνα - μεταξύ των οποίων και κατά της Πρεσβείας των ΗΠΑ και του Ισραήλ.\n· Δεύτερον, διότι η πολιτική του Τσίπρα στις ροές των λαθρομεταναστών είναι ακριβώς ΑΝΤΙΘΕΤΗ με την αντίστοιχη πολιτική Τράμπ (δηλαδή του σημερινού Προέδρου των ΗΠΑ): Ο Τσίπρας άνοιξε τα σύνορα (και κόντεψε να διαλύσει την Ευρώπη), ενώ ο Τράμπ έκλεισε τα σύνορα στους λαθρομετανάστες.\nΣύμφωνα με τον Τσίπρα όσοι υποστηρίζουν τις πολιτικές του Τράμπ είναι…«επικίνδυνοι ακροδεξιοί». Αυτό το ξέρουν οι εκπρόσωποι των ΗΠΑ και δενενθουσιάζονται βέβαια (γιατί οι ροές των λαθρομεταναστών είναι παγκόσμια απειλή - δεν είναι περιορισμένα εθνικό ζήτημα για κάθε χώρα…)\nΗ κυβέρνηση Τσίπρα ψήφισε σε μια σειρά διεθνή θέματα αντίθετα από τη θέση των ΗΠΑ στα Ηνωμένα Έθνη, όπως στην καταδίκη του καθεστώτος τηςΒενεζουέλας…\n· Μοναδικό «υπέρ» του στοιχείο στα μάτια και Ευρωπαίων και Αμερικανών είναι η Συμφωνία των Πρεσπών! Εδώ πράγματι, τους έκανε «χατίρι» που δενθα έκανε – και δεν έκανε – κανένας Έλληνας Πρωθυπουργός πριν τον Τσίπρα!\nΓενικότερα η διεθνής κοινότητα εκτιμά τις χώρες που ξέρουν το συμφέρον τουςκαι το μετατρέπουν σε γεωπολιτικό ρόλο, ο οποίος μπορεί να ενδιαφέρει και άλλους. Έτσι δημιουργούνται διεθνώς «συμμαχίες» και «αντιπαλότητες».\nΚι όταν όλα αυτά γίνονται για ζήτημα χαμηλού γεωπολιτικού ενδιαφέροντος,κανείς δεν τα θυμάται μετά.\n· Όταν ο Σαμαράς διακήρυξε τη στρατηγική σύγκλιση Ελλάδας-Κύπρου-Ισραήλ, μεγάλο μέρος του ελληνικού πολιτικού κατεστημένου τον κατήγγειλε ότι … «ανέτρεπε την προσεκτική ισορροπία» που ως τότε κρατούσε η Ελλάδα μεταξύ Ισραήλ και Παλαιστινίων. Μεταξύ των επικριτών τότε και ο ΣΥΡΙΖΑ, βέβαια…\n(Την ίδια εποχή, και κάποιες Αραβικές χώρες είχαν αρχίσει διακριτικά ναπροσεγγίζουν το Ισραήλ. Κάποιοι στην Ελλάδα δεν ήθελαν να κάνει η Ελλάδα αυτό που ήδη τολμούσαν κάποιοι Άραβες. Ήθελαν να είμαστε πιο… φιλο-Παλαστίνιοι από τους ίδιους τους Άραβες! Τέτοια καφρίλα…)\n· Όταν ο Σαμαράς προσέλαβε την ίδια ομάδα συμβούλων που είχε η Κύπρος (και επί Τάσσου Παπαδόπουλου και επί Χριστόφια και επί Αναστασιάδη) για την ΑΟΖ, πολλοί στην Ελλάδα τον κατήγγειλαν ως «αιθεροβάμονα»! Ανάμεσά τους και ο ΣΥΡΙΖΑ.\n· Όταν ο Σαμαράς προκάλεσε συζήτηση προ ημερησίας διατάξεως στη Βουλή (Γενάρης του 2011) για την ΑΟΖ, πολλοί από το «προοδευτικό» κατεστημένο της χώρας του έκαναν κριτική ότι πίστευε σε «μυθικά Ελντοράντο»! Σε «πετρέλαια και διαμάντια» που θα μας «έσωζαν» από την κρίση.\n· Όταν ο Σαμαράς, μόλις είχε αναλάβει Πρωθυπουργός και σταμάτησε την Τουρκία που είχε εξαγγείλει δημοπράτηση ελληνικού «θαλάσσιου οικοπέδου»(νοτίως του Καστελόριζου), ειδοποιώντας τον Οργανισμό για το Δίκαιο της Θάλασσας ότι ανήκε στην Ελληνική ΑΟΖ, «φωστήρες» του Ελληνικού κράτους, τι έκαναν; Διέρρεαν σε Ελληνικές εφημερίδες, παραπολιτικά σχόλια, ότι… «σύμβουλος του Σαμαρά πάει να τον παρασύρει σε Πόλεμο με την Τουρκία»!\nΤο αμαρτωλό «κατεστημένο» της χώρας έχει πολλά πλοκάμια. Αλλά στο θέμα των Ελληνοτουρκικών, όπως και της ΑΟΖ, όπως και των Σκοπίων, σε ο,τιδήποτευποβαθμίζει τα εθνικά συμφέροντα και τις εθνικές προτεραιότητες, ο ΣΥΡΙΖΑ ήταν πάντα μαζί τους πριν έλθει στη διακυβέρνηση! Και αντιστρόφως: όλοι αυτοί ταυτίστηκαν σε μεγάλο βαθμό με το ΣΥΡΙΖΑ, όταν βρέθηκε στην διακυβέρνηση.\n· Κι όταν ο Σαμαράς προχώρησε και στο «στρατηγικό τρίγωνο» Ελλάδα-Κύπρος-Αίγυπτος, το Νοέμβριο του 2014, και πάλι μεγάλο μέρος του πολιτικο- διπλωματικού κατεστημένου της Αθήνας ήταν αντίθετο.\n· Κι όταν πήγε τότε ο Σαμαράς μαζί με τον Πρόεδρο Αναστασιάδη στην Αίγυπτο και υπέγραψαν κοινό ανακοινωθέν με τον Σίσι, η Αίγυπτος για πρώτη φορά δεσμεύτηκε να οριοθετήσει την ΑΟΖ της μαζί με Κύπρο και Ελλάδα ΜΗ αναφέροντας καθόλου την Τουρκία! Κι έτσι από-νομιμοποίησεγια πρώτη φορά, τις τουρκικές αξιώσεις νοτίως του Καστελόριζου!\n· Όταν ο Σαμαράς έκανε το «άνοιγμα στο Ισραήλ», τον κατήγγειλε ότι η «φιλοϊσραηλινή στροφή» ήταν «προδοσία» των Παλαιστινίων.\n· Όταν, στη συνέχεια, έκανε το «άνοιγμα στην Αίγυπτο», τον κατήγγειλε για στροφή προς το «αιμοσταγή δικτάτορα Σίσι.\n· Αλλά οι άμεσα ενδιαφερόμενοι δεν εμπιστεύθηκαν ποτέ τον Τσίπρα!\n· Πρώτον θεμελιώθηκε από τον Αντώνη Σαμαρά με άμεση αναφορά στην ΑΟΖ, τον καιρό που τον πολεμούσαν και θεοί και δαίμονες, και μέσα στην Ελλάδα και έξω από την Ελλάδα, και στην Αριστερά και στη Δεξιά. Αλλά θεμελιώθηκε και προχώρησε.\n· Δεύτερον, ο ΣΥΡΙΖΑ ήταν από την αρχή ως το τέλος αντίθετος και καταγγελτικός.\n· Τρίτον, ο ΣΥΡΙΖΑ στήριξε παλαιότερα τους ισλαμιστές και τους συμμάχους τους. Εξ ου και οι στενές του σχέσεις με τους «αλληλέγγυους» που μας φέρνουν μιλιούνια λαθρομετανάστες υποδυόμενους τους «πρόσφυγες».\n· Τέταρτον, η τετραμερής που θεμελίωσε ο Σαμαράς απέκτησε αληθινή δυναμική τα χρόνια που ακολούθησαν, λόγω των αλλαγών και στις ΗΠΑ και στην Ευρώπη. Ο ΣΥΡΙΖΑ «προσαρμόστηκε» (όπως και σε τόσα άλλα). Όμωςδεν μπόρεσε να την πάει παρακάτω, διότι απλούστατα δεν τον εμπιστεύονται ούτε οι Ισραηλινοί ούτε οι Αιγύπτιοι. Και με το δίκιο τους, εδώ που τα λέμε…


Streaming στο κινητό; Ναι αλλά πόσο κοστίζει; - Cosmote Smart Living\nΌλοι κάνουν video streaming από το κινητό τους. Φρόντισε να πάρεις ένα πακέτο 4G της COMOTE και μάθε πόσα data θα καταναλώσεις αξιοποιώντας δημοφιλείς υπηρεσίες, όπως YouTube, Netflix κ.λπ\nΚατ’ αρχήν να ξεκαθαρίσουμε ότι εάν θέλεις να κάνεις streaming μέσω δικτύου κινητής τηλεφωνίας φρόντισε να έχεις κάποιο συμβόλαιο δεδομένων με μπόλικα διαθέσιμα GB, όπως αυτά της COSMOTE. Η καλύτερη περίπτωση βέβαια είναι ένα εξειδικευμένο πακέτο όπως το Play Now Unlimited το οποίο σου προσφέρει απεριόριστο βίντεο σε YouTube, Amazon Prime, Netflix και μουσική σε Spotify, Apple Music, on-line ραδιοφωνικούς σταθμούς κ.ά. χωρίς να καταναλώνεις τα MB από τα data του προγράμματός σου. Δες περισσότερα εδώ.\nΈχεις όμως ποτέ αναρωτηθεί πόσα δεδομένα καταναλώνεις όταν κάνεις streaming βίντεο και μουσική; Όλος ο κόσμος μπαίνει στο YouTube από το κινητό του τηλέφωνο στο δρόμο, χωρίς να γνωρίζει ότι το δημοφιλές site καταναλώνει περίπου μισό Gigabyte δεδομένων την ώρα σε ανάλυση 480p. Εάν θέλεις κάτι παραπάνω, ας πούμε 60fps και 720p ο όγκος μεγαλώνει στο 1,86GB την ώρα. Σε Full HD και 4K τα νούμερα εκτοξεύονται.\nΠερνάμε στο Netflix το οποίο έχει ανακοινώσει ότι θα προσφέρει mobile only φθηνότερες συνδρομές. Αυτό σημαίνει ότι θα μπορείς να βλέπεις ταινίες και στο δρόμο μέσω 4G – αρκεί φυσικά να έχεις ένα πακέτο COSMOTE Play Now Unlimited, όπως αναφέραμε πιο πάνω. Το Netflix καταναλώνει 0,3GB την ώρα σε χαμηλή ανάλυση, 0,7GB/ώρα σε SD, 3GB/ώρα σε ανάλυση HD και 7GB/ώρα για Ultra HD. Επειδή όμως αρχικά η ανάλυση έχει ρυθμιστεί στο auto, τα data που θα καταναλώνεις εξαρτώνται από την ισχύ του σήματος που θα έχεις κάθε φορά. Για να εξοικονομήσεις data μπορείς να πας στην επιλογή Account > My Profile > Playback Settings και να επιλέξεις τη χαμηλότερη ανάλυση, όταν βλέπεις από το κινητό.\nΠερίπου η ίδια κατάσταση ισχύει και στο Amazon Prime, ενώ στο σχετικό mobile app υπάρχει η επιλογή εξοικονόμησης data, που μειώνει την ανάλυση. Έτσι σε 480p (που είναι μια χαρά για περιστασιακή προβολή σε κινητό στο δρόμο) η κατανάλωση ανέρχεται σε 800MB την ώρα και εκτοξεύεται στα 2GB/ώρα. Προφανώς δεν έχει νόημα να πούμε για 4Κ αφού απαιτείται και η ανάλογη οθόνη αλλά και άπλετη επεξεργαστική ισχύς, κάτι που για την ώρα δεν θα βρεις σε smartphones.\nΠερνάμε στη μουσική με το Spotify να αποτελεί τη δημοφιλέστερη πλατφόρμα. Εδώ τα πράγματα είναι καλύτερα αφού μεταδίδεται μόνο στερεοφωνικός ήχος και όχι εικόνα. Οι επιλογές που προσφέρει το app είναι Normal, High και Extreme Στην πρώτη επιλογή ένα τραγούδι διάρκειας τριών λεπτών θα καταναλώσει 2MB δεδομένων, στη δεύτερη 3,5 και στην τρίτη 7,5MB. Και επειδή κανένας δεν ακούει μόνο ένα κομμάτι τη φορά, να δώσουμε και τα ωριαία δεδομένα. Μια ώρα μουσικής μεταφράζεται σε 40, 70 και 150ΜΒ ανάλογα με την ποιότητα.\nΈτσι, εάν κάνεις τους υπολογισμούς σου γνωρίζοντας πόσο περίπου ακούς την ημέρα, μπορείς να υπολογίσεις ότι για 30 λεπτά την ημέρα, σε ένα μήνα θα έχεις καταναλώσει 0,5GB σε ποιότητα Normal και 2,2GB σε Extreme.\nΕπομένως τώρα που ξέρεις τα νούμερα πήγαινε στο www.cosmote.gr/cs/cosmote/gr/new_cosmote_mobile.html και επίλεξε το κατάλληλο πρόγραμμα.\ndata video streaming\nΠώς να κάνεις το κινητό σου webcam


Μάσκες προσώπου με φρούτα; Τώρα μπορείτε να φτιάξετε τις δικές σας - GLOW.GR\nΤα 8 κομμάτια που απέκτησαν ήδη it status για το νέο έτος\nBEAUTY 19 Ιανουαρίου 2020\nΤα nail trends που έχουν ήδη υιοθετήσει οι celebrities με τη νέα χρονιά\nΔημιουργήστε μόνες σας τις πιο όμορφες μπούκλες σε 4 απλά βήματα\nStop Wrinkles: Αποκτήστε νεανικό πρόσωπο μέσα σε 30 μόνο ημέρες\nΒαρκελώνη: Όλες οι στάσεις που πρέπει να κάνετε για να γνωρίσετε τον αρχιτέκτονα Antoni Gaudí\nAthens Updated: Όλες οι νέες αφίξεις εστιατορίων στην πρωτεύουσα\nΤο σπίτι του fashion designer Han Chong στο Λονδίνο είναι ένα ήρεμο καταφύγιο\nSleep divorce: Τα βασικά στοιχεία που πρέπει να γνωρίζετε για την πολυσυζητημένη τάση\nArctic Bath: Μια ματιά στο ολοκαίνουριο οικολογικό ξενοδοχείο που επιπλέει στον ποταμό Lule της Σουηδίας\nCity Calling: Αυτό το τριήμερο στη Θεσσαλονίκη θα σας εξιτάρει\n2020 Vision: Γνωρίστε όλες τις τάσεις σε μόδα, τεχνολογία και αρχιτεκτονική και ό,τι άλλο επιτάσσει η νέα εποχή\nΑπολαύστε την Kylie Jenner να κάνει το μακιγιάζ της Kim Kardashian σε ένα τέλειο βίντεο\nΗ Υβόννη Μπόσνιακ μας εκμυστηρεύεται την εμπειρία της με την επιλόχειο κατάθλιψη και τα μυστικά για παντοτινή ευεξία\nΘαυματουργές face masks που θα σας χαρίσουν το δέρμα των ονείρων σας\nΌλοι ξέρουμε τη γνωστή λαϊκή ρήση «Ένα μήλο την ημέρα τον γιατρό τον κάνει πέρα», η οποία τονίζει πόσο σημαντικά είναι τα φρούτα για την υγεία μας, ωστόσο στον κόσμο της ομορφιάς αυτό μεταφράζεται και κάπως αλλιώς. Ότι δηλαδή μπορούν να προσφέρουν αξεπέραστη λάμψη στο πρόσωπο και πορσελάνινο δέρμα. Οι βιταμίνες και τα ιχνοστοιχεία που περιέχουν σε πληθώρα, μπορούν να μεταμορφώσουν κυριολεκτικά την επιδερμίδα σας. Άλλωστε, σίγουρα θα έχετε παρατηρήσει πως ολοένα και περισσότερα beauty brands εντάσσουν εκχυλίσματα φρούτων με ευεργετικές ιδιότητες σε κρέμες προσώπου και σώματος, face masks, serums ή scrubs.\nΠλέον, όμως, μπορείτε να φτιάξετε τις δικές σας μάσκες προσώπου στο σπίτι με φρούτα, για να αποκτήσετε την επιδερμίδα των ονείρων σας. Πως; Συνεχίστε να διαβάζετε για να μάθετε τα πάντα!\n1. Με μπανάνα (για σύσφιγξη)\nμισή κουταλιά του γλυκού μέλι\n1 κουταλιά του γλυκού χυμός λεμονιού\nΕκτέλεση: Λιώστε με ένα πιρούνι τη μπανάνα κι έπειτα προσθέστε τον χυμό λεμονιού και το μέλι. Ανακατέψτε πολύ καλά και απλώστε τη μάσκα σε καθαρό πρόσωπο. Αφήστε τη για 20 λεπτά και ξεπλύνετε με χλιαρό νερό. Η μπανάνα περιέχει βιταμίνη B6 και C, που σε συνδυασμό μπορούν να επανακτήσουν στην επιδερμίδα τη χαμένη της ελαστικότητα. Plus, προσφέρει αξεπέραστη λάμψη.\n2. Με ροδάκινο (για λάμψη)\nΕκτέλεση: Αρχικά, κόψτε το ροδάκινο σε μικρά κομμάτια και χτυπήστε τα στο μπλέντερ μέχρι να γίνει πάστα. Έπειτα, προσθέστε το ελαιόλαδο και ανακατέψτε πολύ καλά. Εφαρμόστε τη μάσκα στο πρόσωπό σας και αφήστε τη για 20 λεπτά περίπου. Ξεπλύνετε με χλιαρό νερό πολύ καλά. Εκτός από τις ευεργετικές του ιδιότητες, το ροδάκινο μυρίζει τέλεια, οπότε μετά θα αφήσει μια... λαχταριστή μυρωδιά στο δέρμα σας. Δοκιμάστε τη!\n3. Με φράουλα και σοκολάτα (για καθαρισμό)\nΕκτέλεση: Βάλτε τις φράουλες στο μπλέντερ και χτυπήστε τες μέχρι να γίνουν πολτός. Μέσα σε αυτό το μείγμα, προσθέστε το κακάο και το μέλι και ανακατέψτε πολύ καλά. Απλώστε τη μάσκα στο πρόσωπό σας και αφήστε τη για 15 λεπτά. Ξεπλύνετέ τη με ζεστό νερό. Το εκχύλισμα από anthocyanin που περιέχουν οι φράουλες προστατεύει την επιδερμίδα από τις ηλιακές ακτίνες!\n4. Με πορτοκάλι (για μαύρα στίγματα)\nΕκτέλεση: Κόψτε τις φλούδες σε μικρά κομμάτια και ξεπλύνετέ τις με νερό. Έπειτα, βάλτε τες σε ένα ταψί και αφήστε τες στον ήλιο για 3 ημέρες. Μετά από αυτό το διάστημα, βάλτε τις φλούδες σε ένα μπλέντερ και χτυπήστε τες μέχρι να γίνουν σκόνη. Αποθηκεύστε την πούδρα αυτή σε ένα δοχείο που κλείνει αεροστεγώς. Για να φτιάξετε, λοιπόν, τη μάσκα, προσθέστε σε 2 κουταλιές του γλυκού σκόνη πορτοκαλιού, το μέλι και το γιαούρτι και ανακατέψτε πολύ καλά. Απλώστε το μείγμα στο πρόσωπό σας και αφήστε το για 20 λεπτά. Ξεπλύνετε πολύ καλά και είστε έτοιμες!\n5. Με ακτινίδιο (για ενυδάτωση)\nΜια μάσκα που αξίζει να δοκιμάσετε τόσο από άποψη χρόνου, αφού γίνεται με ένα μόνο υλικό και ταυτόχρονα προσφέρει τρομερή ενυδάτωση. Τι εννοούμε; Θα χρειαστείτε μόνο ένα ακτινίδιο, το οποίο θα το βάλετε στο μπλέντερ και θα το αφήσετε να χτυπηθεί μέχρι να γίνει πολτός. Μην αφαιρέσετε τα σπόρια που περιέχει γιατί διαθέτουν απολεπιστικές ιδιότητες. Απλώστε τη μάσκα στο πρόσωπό σας και αφήστε την για 15-20 λεπτά. Ξεπλύνετε το πρόσωπο πολύ καλά με χλιαρό νερό και αμέσως θα δείτε πόσο αναζωογονημένη θα δείχνει η επιδερμίδα σας.\nHAIR & NAILS 26 Ιανουαρίου 2020\nEDITORS' CHOICE 24 Ιανουαρίου 2020


Βρίσκεστε εδώ: Αρχική προϊόντα βότανα καρποί γκότζι μπέρρυ (goji berries)\nΠεριγραφή Το γκότζι (Goji, Goji berry) είναι η κοινή ονομασία ενός φρούτου, που παράγεται από δύο πολύ συγγενικά μεταξύ τους είδη: το Lycium barbarum και το Lycium chinense, δύο είδη που ανήκουν στην οικογένεια των Σολανοειδών (Solanaceae).\nΤα είδη του είναι πολυετή φυλλοβόλα φυτά, με ξυλώδη κορμό, που φτάνουν τα 4m. Τα φύλλα του είναι λογχοειδή και αναπτύσσονται πάνω στους βλαστούς, εναλλασσόμενα ή σε δέσμες τριών ή περισσοτέρων.\nΟι καρποί του θεωρούνται «υπερτροφή» (superfoods) λόγω της υψηλής περιεκτικότητάς τους σε θρεπτικά συστατικά.\nΣτην αποξηραμένη τους μορφή τα Goji berries διατηρούν όλα τους τα συστατικά και προστίθενται στα δημητριακά για ένα δυναμωτικό πρωινό ή ακόμη καταναλώνονται ως ένα υγεινό σνακ. Μπορούν να γίνουν συστατικό μιας σαλάτας ή ενός επιδόρπιου.


Παραχώρηση στρατιωτικών χώρων:\nΘετικό το υπουργείο, ανέτοιμος ο Δήμος.\nΣε απάντηση της υπ' αρ. 4943/21 Ιαν 2010 Ερώτησης που κατέθεσε στη Βουλή των Ελλήνων ο Βουλευτής κ. Νίκος Τσούκαλης προς το Υπουργείο Εθνικής Άμυνας με θέμα τις δυνατότητες μεταφοράς στρατιωτικών εγκαταστάσεων στο Δήμο Πατρέων σας γνωρίζουμε τα ακόλουθα:\nΤο ΥΠ.ΕΘΑ. αντιμετωπίζει με θετική διάθεση όλα τα αιτήματα της Τοπικής Αυτοδιοίκησης για την παραχώρηση της χρήσης στρατοπέδων εφόσον αυτά δεν είναι ενεργά και αναγκαία για την εκπλήρωση των αποστολών των Ε.Δ- και εφόσον η Τοπική Αυτοδιοίκηση έχει ολοκληρωμένο και αξιόπιστο σχέδιο κοινωνικής αξιοποίησης του χώρου.\nΟι εγκαταστάσεις του ΚΕΤΧ και το Πεδίου Βολής ΑΡΟΗΣ είναι ενεργά στρατόπεδα. Σε κάθε όμως περίπτωση το ΥΠ.ΕΘ.Α. είναι ανοικτό στο διάλογο με την Τοπική Αυτοδιοίκηση ώστε να βρεθούν συναινετικές και εφαρμόσιμες λύσεις στο πλαίσιο του εφικτού λαμβανομένων υπ' όψιν των συνολικών δυνατοτήτων κάθε περιοχής.


Οικογένεια έβγαζε σέλφι κι έπεσε σε πηγάδι 12 μέτρα βαθύ - Βίντεο - Sputnik Ελλάδα\n20:56 06 ΙΟΥΛΙΟY 2020\n17:39 28.06.2020 Λήψη σύντομου url\nΜια οικογένεια χρειάστηκε τη βοήθεια σωστικού συνεργείου για να βγει από πηγάδι 12 μέτρων, που έπεσε βγάζοντας σέλφι.\nΣύμφωνα με τις σχετικές αναφορές, ο 43χρονος Πούτζι Σουγκιάρτο, ο 5χρονος γιος του Αλ και η 7χρονη κόρη του Ντι έτρωγαν σε εστιατόριο στην Τζακάρτα της Ινδονησίας.\nΌταν βγήκαν από το εστιατόριο, ανέβηκαν σε καλυμμένο πηγάδι για να βγάλουν φωτογραφίες, χωρίς να γνωρίζουν ότι το καπάκι του ήταν φτιαγμένο από πολύ λεπτό υλικό.\nΑποτέλεσμα ήταν να πέσουν και οι τρεις τους στο κενό, μέσα στο πηγάδι. Τις φωνές τους άκουσαν χωρικοί της περιοχής, που κάλεσαν την ομάδα διάσωσης.\nΩς εκ θαύματος, κανένα από τα μέλη της οικογένειας δεν τραυματίστηκε από την πτώση, καθώς το νερό στον πάτο του πηγαδιού απορρόφησε τη δύναμη της πτώσης τους.\n«Σκαρφάλωσαν στο κάλυμμα του πηγαδιού και μετά έπεσαν μέσα σε βάθος 12 μέτρων» ανέφερε ένας από τους πυροσβέστες.\n«Ο πατέρας έπεσε πρώτος στον πάτο και έπειτα τα παιδιά του έπεσαν επάνω του. Ήταν πολύ τυχεροί που γλίτωσαν από τόσο μεγάλη πτώση» συνέχισε ο διασώστης.\nατύχημα, οικογένεια, Ινδονησία, Τζακάρτα, σέλφι


Iσορροπημένη Διατροφή METABOLISM ID\nΙσορροπημένη Διατροφή για ομορφιά και υγεία\nΣτα MediΠρίνου οι εξειδικευμένοι διατροφολόγοι προσεγγίζουν το θέμα της δίαιτας και του αδυνατίσματος, από την πλευρά της επιστήμης διαμορφώνοντας διατροφολογικά σχήματα βασισμένα στο δικό σας μεταβολικό αποτύπωμα (Metabolism id) στις δικές σας δηλαδή ανάγκες και προτιμήσεις ώστε να τα τηρείτε με ευκολία και να επιτυγχάνεται άμεση απώλεια λίπους. Σας βοηθούν να κατανοήσετε τις καθημερινές διατροφικές σας συνήθειες, καταγράφοντάς το προσωπικό διατροφολόγικό σας ημερολόγιο. Εντοπίζεται τις αλλαγές που πρέπει να κάνετε και να ακολουθήσετε ένα νέο τρόπο διατροφής υιοθετώντας ένα νέο τρόπο ζωής. Έτσι μαθαίνετε να αγαπάτε το σώμα μας θωρακίζοντας παράλληλα και την υγεία σας.\nΒρισκόμαστε δυναμικά κοντά σας για να σας βοηθήσουμε στην επιλυση του μεγάλου προβλήματος της παχυσαρκίας με τις γνωστές αισθητικές, ψυχολογικές και κοινωνικές επιπτώσεις. Η επιστημονική ομάδα αλλά και οι συνεργάτες μας είναι ειδικά εκπαιδευμένοι σε διάφορους τομείς όπως ΙΑΤΡΙΚΟΣ, ΨΥΧΟΛΟΓΙΚΟΣ, ΔΙΑΙΤΟΛΟΓΙΚΟΣ. Παράλληλα λειτουργεί γραφείο εκπαίδευσης που ασχολείται με την οργάνωση σεμιναρίων και συγκεντρώσεων καθώς και τμήμα διαρκούς επιστημονικής ενημέρωσης. Η μέθοδός μας στηρίζεται σε εξατομικευμένα προγράμματα διατροφής, ενώ ο απώτερος σκοπός είναι η εκπαίδευση στη σωστή φροντίδα του εαυτού σας.\nΟι εξειδικευμένοι επιστήμονες των MediΠΡΙΝΟΥ στον τομέα της διατροφής αξιολογούν με ακρίβεια όλες τις ιδιαιτερότητες του οργανισμού σας και συνθέτουν τη διατροφική σας εικόνα. Συντάσσουν αποκλειστικά για τον οργανισμό σας, ένα διατροφικό σχήμα που περιλαμβάνει ποικιλία φαγητών. Έτσι η διατροφή δεν καταλήγει βαρετή. Επιπλέον, επιλέγετε το πρόγραμμα σας μαζί με τους διατροφολόγους με αποτέλεσμα να μπορείτε να το ακολουθήσετε ευχάριστα.\n«Η πείνα είναι κατάσταση ψυχής». Ορισμένες φορές τρώμε γιατί νιώθουμε ανία, άγχος, έλλειψη συντρόφου ή ακόμα νιώθουμε παραμελημένοι. Στα MediΠΡΙΝΟΥ μια πρότυπη επιστημονική ομάδα εξειδικευμένων ψυχολόγων εξακριβώνει εάν το φαγητό χρησιμοποιείται ως υποκατάστατο και το αντιμετωπίζει. Σας προσφέρει ψυχολογική στήριξη καθ’όλη τη διάρκεια του προγράμματός σας, στοχεύοντας πάντα στη δημιουργία άνετης σχέσης με το φαγητό.\nΣτα MediΠΡΙΝΟΥ λαμβάνουμε πλήρες ιατρικό ιστορικό έτσι ώστε να εντοπίσουμε πιθανές νόσους σχετιζόμενες με κακή διατροφολογική συμπεριφορά, αλλά και να προσδιορίσουμε με ακρίβεια τυχόν αντενδείξεις στις προτεινόμενες από την ομάδα μας αγωγές και μεθόδους. Καθ’όλη τη διάρκεια της συνεργασίας μας στον χώρο των MediΠΡΙΝΟΥ, η ιατρική μας ομάδα είναι στην διάθεσή σας, αφοσιωμένη στην παρακολούθηση κάθε ξεχωριστής περίπτωσης.\nΤο Metabolism Check είναι το πρώτο απαραίτητο βήμα για το σωστό σχεδιασμό του προγράμματος διατροφής. Παρουσιάζει λεπτομερή εικόνα του σώματος, προσδιορίζοντας τη μυική μάζα, λιπώδη ιστό, τη συγκέντρωση των υγρών του σώματος και το βασικό μεταβολικό ρυθμό. Βασιζόμενοι σε αυτά τα στοιχεία:\nΠροσαρμόζουμε τη διατροφική σας συμπεριφορά\nΤροποποιούμε το μεταβολισμό σας\nΣτοχεύοντας στη μείωση του ποσοστού λίπους του οργανισμού, χωρίς καμία συνέπεια στο μυϊκό ιστό.\nΌμορφοι σε όλες τις ηλικίες και για τα δύο φύλα\nΣτα MediΠΡΙΝΟΥ σχεδιάζουμε διατροφικά σχήματα για υγεία και ομορφιά με το σεβασμό που αρμόζει στα άτομα της τρίτης ηλικίας και στα ιδιαίτερα χαρακτηριστικά του οργανισμού τους. Γιατί η ενασχόληση με τον εαυτό μας δεν έχει ηλικία. Επιπλέον, το πρόβλημα της παιδικής παχυσαρκίας έχει πάρει μεγάλες κοινωνικές διαστάσεις και έχει σοβαρές επιπτώσεις στην ψυχική και σωματική υγείακαι ανάπτυξη των παιδιών. Η επιστημονική μας ομάδα ασχολείται και αντιμετωπίζει με ευθύνη και ευαισθησία το θέμα. Η ιατρική ομάδα με την συνεργασία των ψυχολόγων και διαιτολόγων προσφέρει ένα πρόγραμμα, προσαρμοσμένο στις ιδιαίτερες ανάγκες τους με την απαραίτητη ευελιξία για την ηλικία τους.\nΣυχνά τείνουμε να ξεχνάμε ότι και οι άνδρες χρειάζονται εξατομικευμένες υπηρεσίες για υγεία και ομορφιά. Γιαυτό τον λόγο στα MediΠΡΙΝΟΥ, φροντίσαμε να δημιουργήσουμε ειδικά διατροφικά σχήματα που να απαντάνε στις δικές τους ιδιαίτερες ανάγκες καθώς και στους γρήγορους ρυθμούς της σύγχρονης ζωής τους.\nΕξατομικευμένο Πρόγραμμα MediΠΡΙΝΟΥ\nΔοκιμάατε το εξατομικευμένο πρόγραμμα που θα διαμορφώσουμε ειδικά για εσάς ανάλογα με τις ανάγκες σας\nΤο πρόγραμμα διαμορφώνεται ανάλογα με τις ανάγκες και τους στόχους της θεραπείας.


Γνωρίστε το watchOS 3 με μια ματιά! [Video] « iAppsHellas\nΜαζί με το iOS 10, η εταιρεία από το Cupertino παρουσίασε το watchOS 3. Μπορεί η Apple να θεωρεί ότι το νέο iOS είναι η… μητέρα των αναβαθμίσεων, αλλά οι χρήστες του wareable της Apple θα βιώσουν πιο σημαντικές αλλαγές, καθώς το νέο watchOS 3 μπορεί να διατηρεί τις αγαπημένες εφαρμογές τους στη μνήμη, ενώ υποστηρίζει background refresh δεδομένων για άμεση απόκριση κατά το άνοιγμα τους.\nΕπιπλέον διαθέτει νέο Control Center το οποίο ανοίγει όπως και στο iOS – δηλαδή με swipe από το κάτω μέρος της οθόνης -, ενώ το πλαϊνό κουμπί τώρα ανοίγει το Dock αντί για το Communications. Υπάρχουν πολλά νέα watch faces και η εναλλαγή τους μπορεί να γίνει με swipe. Με στόχο το gamify της καθημερινής σας δραστηριότητας, τώρα υπάρχει και η δυνατότητα διαμοιρασμού των στοιχείων των Activity Rings. Επίσης με την χρήση του πληκτρολογίου Scribble μπορείτε να σχεδιάζετε γράμματα στην οθόνη.


Γιατί «πάγωσαν» οι σχέσεις Κασιδιάρη – Μιχαλολιάκου – Σκάι Πάτρας\nΓιατί «πάγωσαν» οι σχέσεις Κασιδιάρη – Μιχαλολιάκου\nAuthor 07:12 14 Ιανουαρίου, 2014\nΕδώ και καιρό υπάρχει η φήμη πως οι σχέσεις των δυο ανδρών έχουν «παγώσει». Όπως γράφει σήμερα ο ΒΗΜΑτοδότης: «οι πληροφορίες επιμένουν ότι οι σχέσεις του (σ.σ. του Ηλία Κασιδιάρη) με τον κ. Μιχαλολιάκο δεν ήταν όπως ήταν πριν από την προφυλάκιση του «αρχηγού». Έχουν ψυχρανθεί».\nΣύμφωνα με το δημοσίευμα, η κρίση στη σχέση Κασιδιάρη – Μιχαλολιάκου προκλήθηκε γιατί φαίνεται πως ο αρχηγός της Χρυσής Αυγής δεν είναι ικανοποιημένος με τη λειτουργία του κόμματος από την προφυλάκισή του και μετά.\nClick4more: Στο ίδιο κελί Γερμενής και Ηλιόπουλος – Τι ζήτησαν μόλις έφτασαν στις φυλακές Κορυδαλλού «Θέλει περισσότερη δράση (δηλαδή διαμαρτυρίες, πορείες κτλ.), πράγμα που δεν γίνεται», αναφέρει ο ΒΗΜΑτοδότης και συνεχίζει: «προχθές έξω από τον Άρειο Πάγο μπόρεσε να συγκεντρώσει (παρά την κινητοποίηση που έκανε) μόνο μερικές δεκάδες άτομα, τα περισσότερα των οποίων ήταν συγγενείς των προφυλακισμένων».\nΟ Ηλίας Κασιδιάρης έχει προσπαθήσει πολλές φορές να επισκεφτεί τον Μιχαλολιάκο στη φυλακή, αλλά δεν του επιτρέπεται να δει κανέναν από τους προφυλακισμένους της Χρυσής Αυγής αφού δεν είναι συγγενής πρώτου βαθμού. Την περασμένη Κυριακή, εξάλλου, προσπάθησε να επισκεφτεί τους Γερμενή και Ηλιόπουλο στο κρατητήρια της ΓΑΔΑ αλλά πάλι έφαγε… πόρτα.


Μια γυναικεία πολιτοφυλακή οργανώθηκε στη Μιανμάρ ως απάντηση στη στρατιωτική βία στην περιοχή Sagain | Alerta.gr\nPosted by Rebelian | 28 Νοέ, 2021\n[Εικόνα: Μέλη της Ομάδας Αντάρτικων Γυναικών Myaung που εκπαιδεύονται στον δήμο Myaung, περιοχή Sagaing (MWGG)]\nΟι μαχήτριεςς ισχυρίζονται ότι η ομάδα ενδυναμώνει τις γυναίκες, οι οποίες έχουν γίνει στόχος στρατιωτών σε επιθέσεις σε χωριά.\nΑκτιβίστριεςς από την περιοχή Sagaing της Μιανμάρ έχουν σχηματίσει την πρώτη γυναικεία πολιτοφυλακή κατά της χούντας της χώρας, που αποτελείται από φοιτήτριες, δασκάλες, άλλες επαγγελματίες και αγρότισσες που αγωνίζονται για να πάρουν πίσω τη χώρα από τον καλά οπλισμένο βιρμανικό στρατό, ο οποίος ανέτρεψε τη δημοκρατικά εκλεγμένη κυβέρνηση. πραξικόπημα της 1ης Φεβρουαρίου.\nΗ 16χρονη Hera είπε ότι παράτησε το λύκειο για να αναλάβει θέση διοικητή στην Ομάδα Αντάρτικων Γυναικών Myaung (MWGG) αφού είδε στρατιώτες να επιτίθενται σε διαδηλωτές και άοπλους πολίτες.\n«Ο τοπικός άμαχος πληθυσμός αναγκάστηκε να εγκαταλείψει τα σπίτια του όταν οι στρατιώτες έφτασαν στο χωριό», είπε. «Δάκρυα πέφτουν κάθε φορά που βλέπω ανθρώπους σε προσφυγικούς καταυλισμούς. Αυτό με παρακινεί να παλέψω. Δεν φοβάμαι. Ήμουν έτοιμοηνα δώσω τη ζωή μου όταν μπήκα στην ομάδα και θέλω να αγωνιστώ για τη δημοκρατία.\nΗ στρατιωτική χούντα έχει εξαπολύσει επιθέσεις σε όλες τις απομακρυσμένες συνοριακές περιοχές της Μιανμάρ, οι οποίες βρίσκονται υπό τον έλεγχο στρατών εθνοτικών μειονοτήτων και πολιτοφυλακών κατά της χούντας των Δυνάμεων Λαϊκής Άμυνας. Αναφορές αναφέρουν ότι στρατιώτες κάνουν τακτικές επιδρομές σε χωριά, λεηλατούν και καίνε σπίτια και επιτίθενται στον άμαχο πληθυσμό.\nΟι δυνάμεις του στρατού έχουν σκοτώσει 1.275 πολίτες από τότε που η στρατιωτική χούντα ανέλαβε την εξουσία με το πραξικόπημα της 1ης Φεβρουαρίου, σύμφωνα με πληροφορίες από την Ένωση Βοήθειας σε Πολιτικούς Κρατουμένους με έδρα την Μπανγκόκ. Σύμφωνα με την ομάδα, τουλάχιστον 80 από τους νεκρούς ήταν γυναίκες. Στρατιώτες κατηγορούνται για τον φερόμενο βιασμό την περασμένη εβδομάδα δύο νεαρών γυναικών στο Tedim Township, στο Chin State, με αποτέλεσμα οργανώσεις ανθρωπίνων δικαιωμάτων να καταγγείλουν τη χρήση «σεξουαλικής βίας ως όπλο πολέμου »από τους στρατιωτικούς πραξικοπηματίες.\nΜια μαχήτρια του MWGG, που αποκαλούσε τον εαυτό της Amera, ενημέρωσε την Υπηρεσία RFA Myanmar ότι η ομάδα ξεκίνησε τον περασμένο μήνα στην πόλη Myaung στο Sagaing για να ενδυναμώσει τις γυναίκες που διαφορετικά θα μπορούσαν να γίνουν θήραμα των στρατιωτών.\n«Τα γυναικεία χέρια υποτίθεται ότι λικνίζουν την κούνια, αλλά θέλουμε να δείξουμε στους ανθρώπους ότι τα χέρια μας είναι επίσης ικανά να αντισταθούν στο στρατιωτικό καθεστώς με όπλα», είπε.\n«Επιπλέον, οι γυναίκες αντιμετωπίζουν πολλές διακρίσεις, δεδομένης της κατάστασης στη χώρα. Τελικά, φάνηκε να καταρρίπτουμε τα εμπόδια που περιορίζουν τον ρόλο της γυναίκας στην κοινωνία».\nΗ Amera σχολίασε ότι τα μαχητικά MWGG συμμετέχουν πλέον τακτικά σε επιχειρήσεις εκρηκτικών και στην «εξόντωση στρατιωτικών πληροφοριοδοτών».\nΗ Αθηνά, διοικητής διμοιρίας MWGG, εξήγησε στην RFA ότι πήρε τα όπλα για να υπηρετήσει στη θέση του αδελφού της, αφού ο αδερφός της σκοτώθηκε σε έκρηξη νάρκης κατά τη διάρκεια άσκησης εκπαίδευσης πολιτοφυλακής.\n«Η οικογένειά μου ανησύχησε στην αρχή και μου ζήτησαν να επιστρέψω στο σπίτι αφού πέθανε ο αδερφός μου. Αλλά αποφάσισα να μην πάω σπίτι μέχρι να αποκατασταθεί η δημοκρατία», είπε.\nΓυναίκες σε κινήματα αντίστασης\nΠολλές γυναίκες έχουν συμμετάσχει σε κινήματα κατά της χούντας μετά το πραξικόπημα, με κάποιες να συμμετέχουν στην ένοπλη αντίσταση και άλλες να διαδηλώνουν ειρηνικά κατά του στρατιωτικού καθεστώτος.\nΣτις 6 Σεπτεμβρίου, 11 ομάδες διαμαρτυρίας με επικεφαλής γυναίκες από τα χωριά Yangon, Mandalay, Monywa και Sagaing συγκεντρώθηκαν για να σχηματίσουν τις Συμμαχικές Δυνάμεις των Γυναικών.\nΜία ηγέτης διαμαρτυρίας, η οποία οργάνωνε καθημερινές δράσεις κατά του στρατιωτικού πραξικοπήματος στη Monywa, εξήγησε στο RFA ότι η συγκρότηση μιας πολιτοφυλακής αποκλειστικά γυναικών είναι ένα σημαντικό ορόσημο στο κίνημα της αντίστασης.\n«Η κατάσταση [από το πραξικόπημα] μας οδήγησε να δείξουμε ότι οι γυναίκες μπορούν να κάνουν τις ίδιες δουλειές με τους άνδρες. Πιστεύω ότι αυτά τα κινήματα αντίστασης φέρνουν περισσότερη ισότητα και μπορούν να βοηθήσουν στην εξάλειψη των διακρίσεων στο μέλλον», είπε, μιλώντας υπό τον όρο της ανωνυμίας υπό τον φόβο των αντιποίνων.\n«Μερικοί άνθρωποι πιστεύουν ότι δεν είναι κάτι το ιδιαίτερο για τις γυναίκες να συμμετέχουν σε διαδηλώσεις. Αλλά είναι εξαιρετικό να τιςς βλέπεις να πολεμούν γενναία στις πολιτοφυλακές. Οι γυναίκες αφήνουν το στίγμα τους στην ιστορία του αντιστασιακού κινήματος.\nΠληροφορίες από την Υπηρεσία RFA στη Μιανμάρ. Μετάφραση από τους Ye Kaung Myint Maung και Khin Maung Nyane. Γράφτηκε στα αγγλικά από τον Joshua Lipes.\nΑρχική πηγή στα αγγλικά: https://www.rfa.org/english/news/myanmar/militia-11182021181600.html\nPreviousΟι « Μαύρες Παρασκευές » μαυρίζουν ακόμα πιο πολύ τις ζωές των εργαζομένων | Συλλογικότητα αναρχικών από τα Ανατολικά\nNextΔιεθνές κάλεσμα για τη μεγάλη πορεία του 2022 υπέρ της απελευθέρωσης του Αμπντουλάχ Οτζαλάν


Το e-steki είναι μια από τις μεγαλύτερες ελληνικές διαδικτυακές κοινότητες με 65,321 εγγεγραμμένα μέλη και 2,552,469 μηνύματα σε 81,760 θέματα. Αυτή τη στιγμή μαζί με εσάς απολαμβάνουν το e-steki άλλα 568 άτομα.\nΗ γραμματεία, λέχθηκε, θα είναι ανοιχτή για τις εγγραφές των πρωτοετών. Όποιος ενδιαφερόμενος ας πάει αύριο μεθαύριο σε λογική ώρα (11:00 - 12:00) να δει τι γίνεται.\nΑν είσαι μάχιμος γιατρός η μια ποδιά φτάνει για 1-2 μέρες της βδομάδας ίσα ίσα (εκτός αν είσαι από τους μουράτους που δε λερώνουν τα χέρια τους, ή απ'αυτούς που κάθονται στον κώλο τους όλη μέρα, ή είσαι βρωμιάρης ή κάνεις μια εργαστηριακή ειδικότητα -το μόνο απόλυτα δικαιολογημένο). Οπότε αν θα...\nΤοξικομανείς σε μέσα μαζικής μεταφοράς\nΔεν είσαι ο μόνος που έζησες στο "εξωτερικό" (και πού ήταν πια αυτό το εξωτερικό, στο Βιετνάμ το '60 ήσουνα;...) Ήμαρτον τι άλλο θ'ακούσω για αναμετρήσεις με πρεζάκια και Ράμπο 3 ναπούμε... ήμαρτον... τουλάχιστον είσαι αστείος XD Υ.Γ. δε χρειάζομαι σουγιά... κόβω καρωτίδες και με τα νύχια μου.\nΔεν είναι και Baltimore west side το κέντρο της Αθήνας... αχαχαχ γελάω αυτή τη στιγμή. Έτσι αν είναι, συνεχίζω να απορώ γιατί υπάρχουν ακόμα άτομα που τα ληστεύουν ή τα βιάζουν στο δρόμο. Μπορείς επίσης να κουβαλάς έναν οπλισμένο στυλεό, 2 εκατοστά θες όλα κι όλα για να κόψεις την καρωτίδα, θα...\nΚατ'αρχήν: οι πρεζάκηδες δεν είναι πάντα μαστουρωμένοι. Όταν δεν είναι μαστουρωμένοι, είναι άρρωστοι. Όταν όμως είναι μαστουρωμένοι, βρίσκονται συχνά σε πολύ καλύτερη κατάσταση απ'ό,τι όταν δεν έχουν πάρει τη δόση. Common sense, στερητικό σύνδρομο κλπ. Εν γένει, είναι ηλίθια ιδέα να θεωρήσεις...\nΕίναι πολύ προκατειλημμένο εκ μέρους σου να θεωρείς ότι το γκομενάκι είναι θυληκό κατ'ανάγκην... αρσενικά γκομενάκια δεν υπάρχουν; Επίσης, εξαρτάται πως το χρησιμοποιείς... όταν είμαι τρυφερός και ευγενικός και παίρνω αγκαλιά το γκομενάκι μου (ΝΑΙ!) τότε δε νομίζω ότι προσβάλλεται κανείς εκτός...\nΕγώ πάντως Θεσ/νικη - Αθήνα έκανα με ICE, 7:15 έφευγε και 11:40 ήμουν εκεί. Βέβαια τα εισητήρια ήταν (και τώρα φαντάζομαι) ακριβότερα. Έχω πάει και με IC κανονικό, μου έχει τύχει η αλλαγή μηχανής κλπ. αλλά γενικώς οι καλύτερες διαδρομές είναι οι πρώτες πρωινές... λίγος κόσμος, δε μιλάει και...\nΆμα το βγάλεις απ'το ίνδερνε είναι 9- ευρώ, από την ιστοσελίδα του ΟΣΕ για Θεσ/νικη - Αθήνα και όλους τους ενδιάμεσους σταθμούς. κλικ\nΤο να βρεις αυτό που ψάχνεις προτού πεθάνεις είναι δύσκολο, με βάση το νόμο των πιθανοτήτων, έτσι όπως το θέτεις. Δηλαδή τι; Ψάξαμε όλα τα γκομενάκια π.χ. στο νομό Χανίων και είμαστε σίγουροι ότι τώρα πρέπει να στραφούμε στο νομό Ρεθύμνου; Ποτέ δε θα μπορέσεις να εξαντλήσεις τις 'επιλογές' σε...\nΔηλαδή και αυτό http://www.flickr.com/photos/geraki/4502876118/ είναι απαγορευμένο; Ο τύπος πρέπει να μπει φυλάκα; Μου έχει τύχει παρόμοιο περιστατικό (στην Ιταλία ένας κύριος που ενδεχομένως μπορεί να συμπεριλήφθηκε τυχαία σε φωτογραφία τοπίου ήρθε και ούρλιαζε λέγοντας ότι του κλέψαμε την...\nευδοκίμησις θηλυκό (καθαρεύουσα) ευδοκίμηση http://el.wiktionary.org/wiki/%CE%B5%CF%85%CE%B4%CE%BF%CE%BA%CE%AF%CE%BC%CE%B7%CF%83%CE%B9%CF%82 Λυπάμαι που η αντίληψή σου έχει τόσο μεγάλη έλλειψη ευαισθησίας ανταπόκρισης σε όσα γράφω, αλήθεια, γι'αυτό το λόγο υποφέρω από δραματική μοναξιά.\nΕγώ αυτά 'δανέζικα' τα ξέρω. :look: